বিশ্বনাথের লামাকাজীতে ‘বৈদ্যুতিক পাখা’ প্রতিকের নির্বাচনী প্রধান কার্যালয়ের উদ্বোধন বিশ্বনাথের লামাকাজীতে ‘বৈদ্যুতিক পাখা’ প্রতিকের নির্বাচনী প্রধান কার্যালয়ের উদ্বোধন – আলোকিত সিলেট\n৬ষ্ঠ দাফে অনুষ্ঠিত সিলেটের বিশ্বনাথ উপজেলার লামাকাজী ইউনিয়ন পরিষদ নির্বাচনকে সামনে রেখে ৮নং ওয়ার্ডের মেম্বার প্রার্থী ‘বৈদ্যুতিক পাখা’ প্রতিকের নির্বাচনী প্রধান কার্যালয় উদ্ভোধন করেন মেম্বার প্রার্থী মো. রফিক আহমদ।\nসোমবার ১৭ জানুয়ারী সন্ধ্যা সাড়ে ৬ টায় ওয়ার্ডবাসীকে সাথে নিয়ে স্হানীয় উপজেলার লামাকাজী ইউনিয়নের ৮নং ওয়ার্ডের পরগনা বাজারে ওই কার্যালয় উদ্ভোধন করেন মেম্বার প্রার্থী রফিক আহমদ।\nএসময় উপস্হিত ছিলেন রাজাপুর গ্রামের বিশিষ্ট মুরব্বি আকরম আলী, দুর্লভপুর গ্রামের মাসুক আহমদ, মো. তাজ উদ্দিন, হাজরাই গ্রামের মো. জমসিদ আলী, জাগির আলী গ্রামের আকল আলী, মকরম আলী, প্রবাস বাংলা টিভির সিলেট প্রতিনিধি মো. কবির আহমদ, ব্যবসায়ী মনু মিয়া, প্রবাসী আব্দুল হান্নান, সংগঠক মুজিবুর রহমান, ফারুক আলী, মো. মুস্তফা, ফিরোজ আলী, মো. ফুল মিয়া, মো. কদ্দুছ আলী, মো. আশিক আলী, মো. শরিয়ত আলী, হাফিজ সাজাদ আহমদ, মো. শাহাব উদ্দিন, সুমন আহমদ, আব্দুল করিম, সুহেল আহমদ, আব্দুর রহমান প্রমুখ।\nদোয়া পরিচালনা করেন রাজাপুর ফকির বাড়ী মসজিদের ইমাম ও খতিব মো. নুর আহমদ।


কাশ্মীরের ভাগ্য ভারত ও কাশ্মীরবাসীই ঠিক করবে : প্রধানমন্ত্রী – BAARTA TODAY\nকাশ্মীরের ভাগ্য ভারত ও কাশ্মীরবাসীই ঠিক করবে : প্রধানমন্ত্রী\nIn: চিন্তন : Thought, প্রতিরক্ষা : Defense, মতামত : opinion, সংবাদ সংগ্রহ : hand-picked aggregation, সামাজিক : Social\nTagged: bengali.hindusthansamachar.in, নরেন্দ্র মোদী\nধ্বংসের পথে কাশ্মীরকে নিয়ে দাঁড় করিয়ে দিয়েছিল কংগ্রেস। কিন্তু এখন পরিস্থিতির পরিবর্তন হয়েছে। কাশ্মীরে ভাগ্য এখন ভারত ও কাশ্মীরবাসী ঠিক করবে। শনিবার হরিয়ানার সিরসার বিজয় সঙ্কল্প যাত্রায় বক্তব্য রাখতে গিয়ে এমনই জানিয়েছেন প্রধানমন্ত্রী নরেন্দ্র মোদী।\nশনিবার ছিল প্রচারের শেষদিন। পঞ্জাব লাগোয়া সিরসায় এদিনের জনসভায় বক্তব্য রাখেন নরেন্দ্র মোদী। শিখ অধ্যুষিত জেলায় হওয়ায় পঞ্জাবীতে নিজের ভাষণ শুরু করেন তিনি। কাশ্মীর ইস্যুতে গুলাম নবি আজাদ এবং কংগ্রেসের বিরুদ্ধে সুর চড়ান প্রধানমন্ত্রী। তিনি জানিয়েছেন, দুই-একটা পরিবারের ভরসায় কাশ্মীরকে ছেড়ে দেওয়া হয়েছিল। দিল্লির গদির জন্য কাশ্মীরকে ধ্বংস করা যাবে না। কাশ্মীরের ভাগ্য পাকিস্তান বা অন্য কোনও দেশ ঠিক করবে না, তা ঠিক করবে ভারত ও কাশ্মীরবাসী। ৩৭০ ধারা অবলুপ্ত করতে অনেক বছর লেগে গিয়েছিল। কাশ্মীর এখন আরও দূরে নয়। লাদাখের প্রতিও অনেক বঞ্চনা করা হয়েছে। কাশ্মীর থেকে বেশি প্রধানমন্ত্রীর পদ কংগ্রেসীদের কাছে খুবই প্রিয় বস্তু। উপত্যকায় নির্দোষ মানুষ প্রাণ হারিয়েছিল, কিন্তু কংগ্রেস সেই বিষয় নির্বিকার। গুরু নানকের ৫৫০ তম প্রকাশ পর্বের প্রসঙ্গ তুলে তিনি জানিয়েছেন, কর্তারপুর করিডরের নির্মাণের কাজ শেষ হয়ে গিয়েছে। ৪৭-এর দেশভাগের সময় কর্তারপুরকে পাকিস্তানের মধ্যে দিয়ে দেওয়ার জন্য কংগ্রেসের সমালোচনায় মুখর হন তিনি।\nউল্লেখ করা যেতে পারে পাঁচ বছর পর সিরসার জনসভায় এদিন আসেন প্রধানমন্ত্রী নরেন্দ্র মোদী। শেষ ২০১৪ সালে এখানে এসেছিলেন তিনি। এদিন জনসভা আসা জনগণ বিপুল হাততালি ও জয়ধ্বনি দিয়ে তাঁকে স্বাগত জানান। হিন্দুস্থান সমাচার / শুভঙ্কর\nPrevious Post: দেশের নিরাপত্তাকে সর্বোচ্চ অগ্রাধিকার দেওয়া হয়েছে : অমিত শাহ\nNext Post: কাশ্মীরে বেড়াতে আসুন নির্ভয়ে, আমরা আছি, কাশ্মীরিরাও আছেন পাশে\nযত বলা যায় ততই কম হবে এই জীবাণুর প্রতিভার বিষয়ে আমি মুগ্ধ\nদীর্ঘ দিন ধরে পশ্চিমবঙ্গে ডলফিন কেটে মাংসের ব্যবসা চলছে, বনদপ্তর কি জন্য আছে তাহলে?\nঅমিত শাহের হস্তক্ষেপ, সুর নরম দুপক্ষেরই, আলোচনায় রাজি অসম- মিজোরাম\nআমরা ১৮৪ দিন ধরে ফুটপাতে পড়ে আছি। আমরা আর পারছি না\nসংরক্ষণের বিরুদ্ধে যারা বহু কথা বলে তারা বর্ণভেদ মুছে ফেলার কথা বলে না কেনো?\nকান খুলে শুনুন অভিনয় করতে করতে রাজনীতির মঞ্চে এসে যে অভিনয়টা করছেন বড্ড কাঁচা করে ফেলছেন\nদিদি আমার প্রধানমন্ত্রী হবেন, ইচ্ছেটা মন্দ নয় , তোলাবাজির ফর্মটা nationalised হবে, বিষয়টা মন্দ কি ? ভেবেই শিহরিত হচ্ছি\nআরো একটা কমিশন, আরো একটা ভন্ডামীর এপিসোড এবং কয়েক কোটির শ্রাদ্ধ\nএস এস কে এমে কয়েক শো নার্স তিন দিন ধরে প্রতিবাদে পথে বসে । সরকারের বিকার আছে ?


কবীর হুমায়ূন-এর কবিতা অসাম্প্রদায়িক বাংলাদেশ\nসুজলা-সুফলা, শস্য-শ্যামলা সোনার বাংলাদেশ\nনদীমাতৃক; জগতে যে তার নেইকো রূপের শেষ!\nমসজিদে হয় মিলাদ শরীফ মিষ্টি আনো রে কিনে,\n'জয়কালী মিষ্টান্ন ভাণ্ডার' সকলেই তা'রে চিনে।\nমিলাদের শেষে মোনাজাত করে তবারকের জিলাপী\nখেতে খেতে সবে বাড়িতে ফিরেন, সে সকল মুসল্লী।\nমহল্লার ঐ চা'য়ের দোকানে হিন্দু-মুসলিম ভাই,\nএক পেয়ালায় চা-ও খেয়ে যায় মাথা ব্যথা কোন নাই।\nআব্দুর রবের প্রিয় বন্ধু যে কৃষ্ণ ও কার্তিক,\nএক বিছানাতে ঘুমায় সকলে, গল্প করে যে ঠিক।\nগেলো বছরে কার্তিক যখন চলে যায় ইণ্ডিয়ায়,\nতিনদিন কিছু খায়নি যে রব বিরহের বেদনায়।\nএকসঙ্গেতে লেখাপড়া আর কলেজ ও ভার্সিটি,\nএকটি মেয়েকে পছন্দ করে রাস্তায় দিতো সিটি।\nদুর্গা পুজার নিমন্ত্রণের অতিথি মুসলমান,\nঈদের দাওয়াতে হিন্দুরা হয় মুসলিমের মেহমান।\nহিন্দুর জন্য পোলাও রোস্ট, খাশির মাংস আর\nমুসলমানদের গরুর গোস্ত চলছে চমৎকার!\nহিন্দু লোকটি আরামে খাচ্ছে, খোশগল্প যে করে,\nভাবাবেগেরই ভাবালুতা নেই তাহাদের অন্তরে।\nএক টেবিলেতে পাশাপাশি তারা চলিতেছে খানাপিনা,\nকে মুসলমান, কেইবা হিন্দু যায় না সহজে চিনা।\nপাবলিক বাসে, বিক্সার সিটে, ক্লাসেরই বেঞ্চে,\nপাশাপাশি তারা হিন্দু-মুসলিম এক সাথে রয় বসে।\nতাতে নেই কোন ঝুট-ঝামেলা ও নেই কোন বাড়াবাড়ি,\nধর্ম কথায় তাদের মধ্যে হয় না যে মারামারি।\nমসজিদ আর মন্দিরখানি পাশাপাশি দুটো রয়,\nপুজা ও নামাজ আদায় করতে সমস্যা নাহি হয়।\nপ্রেমন্দ্র মিত্র বাবু বড়োই জনপ্রিয় ডাক্তার,\nহিন্দু মুসলিম সবার কাছেই তিনি যে চমৎকার!\nযশ ক্ষমতার গর্ব করেন হিন্দু-মুসলমান,\nআলু ও পটল, পেঁয়াজ-মরিচ তাঁরেই করেন দান।\nহিন্দুর বউ মসজিদে গিয়ে ইমামের কাছ থেকে\nপানি পড়া এনে খাওয়ায় তার অসুস্থ ছেলেটিকে।\nহিন্দু-মুসলিম এক সাথে থাকে সকলে যে অমায়িক,\nবাংলাদেশ যে এক দৃষ্টান্ত- সে অসাম্প্রদায়িক।\nনাই ভেদাভেদ রাষ্ট্রের কাছে হিন্দু মুসলমান,\nসকলে যে এই দেশের মালিক রাষ্ট্রের ফরমান।\nএকখানা রুটি ভাগ করে খায় অজিতেশ ও কবীর,\nধর্ম কথায় তাদের মধ্যে ধরে নাতো কোন চিড়।\nকবিতাটি ১১৮ বার পঠিত হয়েছে।\nপ্রকাশের সময়: ৩০/০৭/২০১৯, ১৫:২৯ মি:\nবিষয়শ্রেণী: জীবনমুখী কবিতা, দেশাত্মবোধক কবিতা, মানবতাবাদী কবিতা\nসুহেল ইবনে ইসহাক (ইন্দীবর কবি) ৩১/০৭/২০১৯, ১৫:৩২ মি:\nঅনেক ভালো লাগলো কবিতাটি পড়ে , ধন্যবাদ প্রিয় কবি। প্রবাস জীবনে কাজের ভীষণ ব্যস্ততার কারণে দীর্ঘ বিরতির পর আজ একটি ভালো কবিতা পাঠের সুযোগ করে দেয়ার জন্য অনেক ধন্যবাদ, শুভ কামনা রইলো।\nকবীর হুমায়ূন ০১/০৮/২০১৯, ০২:০৬ মি:\nঅনেক ধন্যবাদ কবি সুহেল ইবনে ইসহাক (ইন্দীবর কবি)। প্রবাসে সুস্থ থাকুন এ কামনা করি। শুভ কামনা আপনার প্রতি।\nসৌমেন কুমার চৌধুরী ৩০/০৭/২০১৯, ১৮:২৫ মি:\nখুব সুন্দর করে সম্প্রীতির ছবিটা দেখালেন।\nস্কুল ও কলেজ জীবনের বন্ধুদের কথা মনে পড়ে গেল।বর্তমান সমাজের প্রেক্ষাপটে অত্যন্ত গুরুত্বপূর্ণ\nকবীর হুমায়ূন ০১/০৮/২০১৯, ০২:০৫ মি:\nআমার কবিতা পড়ার জন্য অনেক ধন্যবাদ কবি সৌমেন কুমার। শুভ কামনা। ভালো থাকুন।\nস্বপন বিশ্বাস ৩০/০৭/২০১৯, ১৬:৩৭ মি:\nঅনেক ধন্যবাদ ও অভিনন্দন অত্যন্ত জরুরী একটি বিষয়ে দৃষ্টি দেবার জন্য।\nশুধু এইটুকু বলব,হিটলার চেষ্টা করেও যেমন পৃথিবীকে ইহুদীমুক্ত করতে পারেনি,একজন মুসলিম চাইলেও উপমহাদেশ থেকে হিন্দু নিশ্চিহ্ন করতে পারবে না।তেমনিই একজন হিন্দু যত চা'ক না কেন উপমহাদেশে মুসলিমরা থাকবেই।আধিপত্য বিস্তার করবে তারা,যারা শিক্ষায় মননে\nবিজ্ঞানে এগিয়ে থাকবে।গায়ের জোরে ক্ষয় ছাড়া কিছু হবার নয়।কোন ধর্মের কোন মৌলবাদী ফতোয়ায় মানুষ কিছুকাল প্রভাবিত থাকলেও আখেরে সে উপলব্ধি করবেই, সাম্প্রদায়িক সম্প্রীতি ছাড়া পথ নেই।\nতাই,আপনি যে ছবিটি আঁকলেন সেটিই আদর্শ।\nকবীর হুমায়ূন ০১/০৮/২০১৯, ০২:০৩ মি:\nধন্যবাদ কবি স্বপন বিশ্বাস। ধর্মের দ্বন্দ্বের কথা কবিতায় বলিনি। আমি শুধু বলতে চেয়েছি, বাংলাদেশে অধিকাংশ মানুষের মানবিক গুণগুলোর কথা। তাদের অসাম্প্রদায়িক চেতনার কথা।\nযাক, আমার কবিতায় যে চিত্র আঁকা হয়েছে, তা বাংলাদেশের অধিকাংশ অঞ্চলের বিশেষ করে আমার এলাকার চিত্র। ভালো থাকুন কবিবন্ধু। শুভ কামনা।\nস্বপন বিশ্বাস ০১/০৮/২০১৯, ০২:৩১ মি:\nসাধারণ মানুষ তাই মনে করে।কিছু লোক দ্বন্দের কথা মনে করায়।আসলে এটা নিয়ে ক'দিন ধরেই ভাবছি আর চঞ্চল হচ্ছি।যখন একটা সাম্প্রদায়িক মিলনের ছবি আঁকি,কোথাও দ্বন্দের গুপ্ত বিড়ম্বনা মনে রেখেই আঁকি,আমার মনে হয়েছে।যাই হোক বাংলাদেশে অন্তত: সে আশঙ্কা নেই,জেনে ভাল লাগল।\nবিভূতি দাস ৩০/০৭/২০১৯, ১৫:৫৪ মি:\nসাধারন মানুষ এটাই কামনা করে পৃথিবীর সর্বত্র।\nধর্ম এক শৃঙ্খলা ছাড়া আর কিছু নয়, যে মতে যে বিশ্বাসী তেমন মানে, তাতে কি যায় আসে। সবাই একই কামনা করে - হয়ত ভিন্ন ভাবে, যেন পরিবার পরিজন ভালোথাকে।\nকেউ সাকারে, কেউ বা নিরাকারে - প্রার্থনার ভাষা, আঙ্গিক হয়ত আলাদা এর বাহিরে কিছু নয়।\nকিছু বদ থাকে সমাজে, তাদের উস্কানিতে অতি সাধারন মানুষ ওঠে মেতে, পরস্পরের বিরুদ্ধে।\nকোন বোধবুদ্ধি সম্পন্ন সুস্থ মানুষ সামাজিক অস্থিরতা কামনা করেনা।\nখুব ভালো উপস্থাপনা। মানুষে মানুষে বন্ধন, আত্মীয়তা হোক হৃদয়ে আরো গভীর।\nআসন্ন ঈদ-ঊল ফিতরের আন্তরিক শুভেচ্ছা নিও দোস্ত, ভালোথেকো নিরন্তর।\nকবীর হুমায়ূন ০১/০৮/২০১৯, ০১:৫৮ মি:\nঠিক বলেছো বন্ধু। মানুষে মানুষে আত্মার বন্ধন দৃঢ় হোক মানবিক প্রেমের চেতনায়। অতি লোভী ধর্ম ব্যবসায়ীরাই তাদের স্বার্থে চরিতার্থের জন্য সমাজে ধর্মের সহজিয়াকে বাদ দিয়ে আদিখেত্যা বিস্তারে কাজ করে।\nআসন্ন ঈদ-অনুষ্ঠানের নাম- ঈদুল আজহা বা কোরবানির ঈদ। শুভ কামনা দোস্ত। ভালো থেকো।\nইরিন আরণ্য ৩০/০৭/২০১৯, ১৫:৪০ মি:\nভাল লাগল লেখাটি। শুভ কামনা নিরন্তর।\nকবীর হুমায়ূন ৩০/০৭/২০১৯, ১৫:৫২ মি:\nকবি ইরিন আরণ্য, আপনি আসরের নিবন্ধিত কবি। দয়া করে, লগইন হয়ে মন্তব্য বা প্রতিমন্তব্য করবেন। তাতে আপনার লেখাটি সরাসরি প্রকাশিত হবে। লগইন ছাড়া মন্তব্য বা প্রতিমন্তব্য করলে, আপনার লেখাটি অন্য কোন মডারেটরকে প্রকাশ করতে হয়। আশা করি, বুঝতে পেরেছেন।


Ola Food Delivery : অর্ডার করুন রোল, পিৎজা! ১০ মিনিটে ঘরে দিয়ে যাবে ওলা - Prothom Kolkata\nOla Food Delivery : অর্ডার করুন রোল, পিৎজা! ১০ মিনিটে ঘরে দিয়ে যাবে ওলা\nঅ্যাপ ক্যাবের পর এবার খাবার ডেলিভারিতেও নামলো Ola। তাও আবার মাত্র ১০ মিনিটে। বর্তমান ১০ মিনিটে খাবার, গ্রাশারি ডেলিভারি যেন ট্রেন্ডিং হয়ে উঠেছে। এই নিয়ম প্রথম চালু করে ফুড ডেলিভারি সংস্থা Zomato। তারপর একে একে অন্যান্য অনলাইন ফুড ডেলিভারি সংস্থাও এই নিয়ম নিয়ে আসে। এবার জানা যাচ্ছে, ইনস্ট্যান্ট খাবার ডেলিভার করার জন্য নতুন পাইলট প্রোগ্রাম চালু করেছে এই সংস্থা, নাম Ola Dash।\nসংস্থার বক্তব্য, তারা কিছু খাবার ইনস্ট্যান্ট গ্রাহকদের কাছে পৌঁছে দিতে পারবে। ১০ মিনিটের মধ্যে খিচুড়ি, রোল, পিৎজা ইত্যাদি খাবার ডেলিভারি করতে পারবে Ola Dash। এমনকি সংস্থার দাবি, বাসি নয় একদম তাজা খাবার সরবরাহ করা হবে গ্রাহকদের।\nকিন্তু প্রশ্ন উঠছে এতো দ্রুত খাবার কীভাবে ডেলিভারি করবে Ola?\nমূলত, এই ক্ষেত্রে Ola Dash এর সঙ্গে অংশীদারিত্ব বেঁধেছে Mukunda Foods। যাদের দেশজুড়ে একাধিক ক্লাউড কিচেন, স্ট্যান্ড অ্যালোন কিচেন এবং রেস্তোরাঁর সাথে পার্টনারশীপ রয়েছে। এমনকি Zomato এর সাথেও তারা খাবার ডেলিভারি করে থাকে। প্রাথমিক ভাবে বেঙ্গালুরু শহরে এই পরিষেবা চালু করছে Ola, পরবর্তীকালে দেশের কিছু নির্বাচিত মেট্রো শহরে এই ১০ মিনিট ফুল ডেলিভারি পরিষেবা সম্প্রসারণ করবে Ola।\nঅন্যদিকে নেটমাধ্যমে অনেকেই ১০ মিনিটে ফুড ডেলিভারি পরিষেবার সমালোচনা করেছেন। কারও কারও বক্তব্য, এই পরিষেবা চালু হওয়ার ফলে ডেলিভারি এক্সিকিউটিভদের উপর চাপ পড়বে, দ্রুত ফুড ডেলিভার করতে গিয়ে দুর্ঘটনার কবলেও পড়তে পারেন তারা। প্রসঙ্গত, গত মাসে এই পরিষেবা ঘোষণা করলেও এখনও অনেক জায়গায় ১০ মিনিটে ফুড ডেলিভারি চালু করতে পারেনি Zomato।\nPrevious Google : ভুয়ো বিজ্ঞাপন থেকে অর্থ উপার্জন নয়, ইউক্রেনের পাশে দাঁড়িয়ে বড় পদক্ষেপ গুগল অ্যাডসেন্সের\nNext Elon Musk : ৪৩ বিলিয়ন ডলার নগদ দিতে প্রস্তুত, ট্যুইটার কিনতে চান ধনকুবের ইলন মাস্ক


সুরা আল-বদর – বান্দা-আয়াত\nবিজয়ের মাসে আরেকটি স্পেশাল সুরা\n-নাজিল হয়েছে হযরত Nasir Abdullah (রা:) এর উপর।\nনাযিল ১৬ই ডিসেম্বর , ২০১১\nতোমার আর কতদিন রাজাকার রাজাকার করে কান্না করবে? তোমরা কি তবে মুহম্মদের পথ অনুসরন করতে চাও? যা মুহম্মদ করেছিল বনু-কুরাইজদের সাথে, হত্যা করা হয়েছিল সকল পুরুষদের আর তাদের নারী এবং শিশুদের নিক্ষেপ করা হয়েছিল দ্বাসত্বে।\nনা কক্ষনোই নয় এটা পরেমেশ্বরের কাছে অত্যন্ত গর্হিত কাজ। বরং কালক্ষেপন না করে তোমরা রাজাকারদের তালিকাটা তৈরী করে ফেল তারপর তাদের সকলকে ব্যাথা বিহিন ভাবে ভ্যাসেকটমি করে দাও যাতে করে রাজাকার প্রজাতির আর বংশ বৃদ্ধি না হয়।\nসমাজে তাদের মুখোশ খুলে দাও, তাদের প্রত্যেকের নাকের ডগায় কিবা মধ্য কপালে অমোচনীয় সিল মেরে দাও যাতে তারা দাড়ি দিয়ে তা ঢেকে ফেলতে না পারে। এভাবেই তোমরা তোমাদের শিশুদের শিক্ষা দিতে পারো দেশদ্রহিতার পরিনাম।\nজাতি হিসাবে তোমরা পরমেশ্বরের কাছে নপুংশক হিসাবে পরিচিত হয়ে গেছ কারন সুদীর্ঘ অর্ধ শতাব্দীতে তোমরা সামান্য এই কাজটি করতে পারনি। তবে পরমেশ্বর কেন তোমাদেরকে বিনামুল্যে চন্দ্রের আলোকে আলোকিত করবেন?\nখুটি বিহিন আকাশের কসম আর কসম সেই পঙ্কিল জলাশয়ের যেখানে সূয্য অস্ত যায়, রাজাকাররা হচ্ছে দেশের শত্রু প্রগতির অন্তরায়। তারা তোমাদের শিশুদেরকে বোমা নিক্ষেপ শিক্ষা দিয়ে পেট্রো দলার ইনকাম করে। তোমরা যদি না-ই দেখবে তাহলে পরমেশ্বর কেন তোমাদিগকে চক্ষু দিয়েছেন?\nতোমরা কি তবে পরমেশ্বর ছাড়া অন্য কাওকে ভয় কর? তোমরাও কি ভিখারী যে ভিক্ষা বন্ধ হয়ে যাবার আশংকায় রাজাকারদের বিচার কর না? আমি যা জানি তোমরা তা জান না। রাজাকারদের কাছে নত হলে আবার তোমাদের নারীরা ধর্ষিত হবে, আর তাদের হাতে খুন হবে অন্তত তিন কোটি মানুষ। আবাবিলের বদলে ঝাকে ঝাকে নিক্ষিপ্ত হবে ক্লস্টার বোমা। তোমাদের সকল শিশুরা পঙ্গু হয়ে যাবে।\nতবে কি তোমরা নিজেদেরকে ভালোবাসনা না? পরমেশ্বর তোমাদের সাথে আছেন আর কালক্ষেপন নয়, রাজাকেরদের ভ্যাসেকটমি করে কপালে বা নাকের ডগায় সিল মারা শুরু কর এবার। এটা উর্ধ এবং নিম্ন গগনের মালিকের পক্ষ থেকে তোমাদের উপর নির্দেশ আর তিনি নিজে রাজাকার মারতে না পারলেও সুনামী পাঠাতে বিন্দুমাত্র বিচলিত হন না।\nDecember 16, 2011 April 13, 2016 দাঁড়িপাল্লা ধমাধমনাসির আবদুল্লাহ\nPrevious Post সুরা আল মহা-ইয়ে\nNext Post সূরা আল-চুম্মা


হ্যালো চায়না: ১০৫. শিয়াও ছি-জলখাবার\n2018-04-21 16:14:49 cri\nসুপ্রিয় শ্রোতা, বলতে পারেন 'শিয়াও ছি' মানে কি? 'শিয়াও ছি' মানে জলখাবার, হালকা খাবার। চীনের বিভিন্ন অঞ্চলের নিজস্ব জলখাবার আছে, তাই বলা যায় জলখাবারেরও নিজস্ব সংস্কৃতি আছে ।\nআজকের হ্যালো চায়না আসরে শিয়াও ছি'-চীনের জলখাবারের কথা আপনাদেরকে জানাবো আমি ইয়াং ওয়েই মিং স্বর্ণা এবং আমি...\n'শিয়াও ছি', ছোট খাবার, মানে জলখাবার বা হালকা খাবার। বিভিন্ন অঞ্চলের জলখাবারে সে অঞ্চলের বিশেষ বৈশিষ্ট থাকে। তাছাড়া জলখাবারের দাম তুলনামূলকভাবে কম থাকার কারণে তা খুব বেশি জনপ্রিয়। অনলাইনের একটি জরীপ অনুসারে চীনের বিভিন্ন শহরের জলখাবারের মধ্যে তাই পেই, ছেং তু, শি আন, ছুং ছিং, হংকং, কুয়াং চৌ, উ হান, ছাং শা, পেইচিং, শাংহাই, থিয়ানচিন, শিয়া মেন, নান চিং, হার বিন এবং খাই ফেং এ ১৫ শহরের জলখাবার সবচেয়ে বেশি জনপ্রিয়।\nআসলে জলখাবার জনপ্রিয় হওয়া মানবজাতি'র জীবন উন্নয়নের একটি প্রতীক। কেননা, মানুষের খাদ্যের চাহিদা মেটাতে না পারার সময়ে কোথায় বৈচিত্র জলখাবার তৈরী করার শক্তি বা সময় পাবে? এখনকার জলখাবার আগের চেয়ে আরো অনেক সুন্দর ও বৈচিত্রময় হয়ে উঠেছে। শহরে মানুষের কাজকর্মের চাপ বেড়ে যাওয়াও জলখাবার জনপ্রিয় হয়ে উঠার একটি প্রধান কারণ। সুন্দরভাবে রেস্তোঁরায় বসে অর্ডার দেওয়ার সময় না পেয়ে রাস্তায় তৈরী সহজ এমন জলখাবার কিনে খাওয়া মানুষের জন্য আরো সুবিধাজনক। কিন্তু জলখাবারের মধ্যে রয়েছে পুষ্টির ভারসাম্য সমস্যা, তাছাড়া, সহজে পাওয়া যায় এবং যে কোন সময় খাওয়া যায় বলে জলখাবার আবার মানুষের মোটা হওয়ার একটি কারণ।\nপেইচিংয়ে বিভিন্ন ধরনের জলখাবার আছে, যেমন মিষ্টির মধ্যে 'ওয়ান তৌ হুয়াং', 'লুই তা কুন', 'আই ও ও' এবং 'তা সি মি' ইত্যাদি। পেইচিংয়ে কয়েকটি দোকান বা জায়গায় বৈশিষ্টময় জলখাবার পাওয়া যায়, যেমন 'নান লাই শুন', 'হু কুও সি', 'নিউ চিয়ে ছিং জেন শিয়াও ছি' ইত্যাদি।


সোচিতে অলিম্পিক গেমসের আগে অলিম্পিক অগ্নিশিখা মহাকাশ সফর করবে - খবর - রেডিও রাশিয়া\n8 জুলাই 2011, 15:27 0\n২০১৪ সালে অলিম্পিক গেমসের আগে রাশিয়া মহাকাশে অলিম্পিক অগ্নিশিখা নিয়ে যাওয়ার পরিকল্পনা করেছে. জাতীয় অলিম্পিক কমিটির সভাপতি আলেক্সান্দর ঝুকভ ঘোষণা করেছেন – “আজ থেকে ৫০ বছর আগে রাশিয়া বিশ্বে প্রথম মানুষকে মহাকাশে পাঠায়. অতঃপর আমরা অলিম্পিকের অগ্নিবাতি মহাকাশে নিয়ে যাওয়া প্রথম রাষ্ট্রে পরিণত হতে পারি”. প্রথামাফিক, অলিম্পিক অগ্নিশিখা আয়োজক শহরে পৌঁছানোর আগে সারা দুনিয়া পরিক্রমা করে. এবারে অগ্নিশিখা রাশিয়ার সর্বোচ্চ পর্বতশৃঙ্গ এল-ব্রুস এবং পৃথিবীর গভীরতম হ্রদ বৈকালের তলদেশ সফর করবে.\nরাশিয়ার তরুণদের সাফল্য


নন্দীগ্রাম সিঙ্গুরের আন্দোলন কোনও নেতার রাজনৈতিক ঘুঁটির চাল নয়\nHome / খবর / নন্দীগ্রাম সিঙ্গুরের আন্দোলন কোনও নেতার রাজনৈতিক ঘুঁটির চাল নয়\nসিঙ্গুর নন্দীগ্রাম আন্দোলনের কথা আজ উচ্চারিত হচ্ছে দিল্লি-হরিয়ানার সীমান্ত এলাকা সিংঘুতে। শুধু সেখানেই বা কেন বলি, এ নাম বারবার উচ্চারিত হচ্ছে দিল্লি সীমান্তে আছড়ে পড়া কৃষক বিক্ষোভের সর্বত্র। নামদুটি বারবার উচ্চারিত হয় পরম শ্রদ্ধায়, ভারত সহ বিশ্বের নানা প্রান্তে খেটে খাওয়া মানুষের অধিকার রক্ষার আন্দোলনে।\nগরিব, নিম্নবিত্ত, মধ্যবিত্ত মানুষ যে দৈত্যাকার করপোরেট কোম্পানির অর্থশক্তি আর তার দোসর সরকারি পেশি শক্তির বিরুদ্ধে রুখে দাঁড়ানোর ক্ষমতা ধরে তা দেখিয়ে দিয়েছে এই দুই আন্দোলন। তাই কর্পোরেট সংবাদমাধ্যম থেকে শুরু করে ভোট-লোভী নানা রাজনৈতিক দল এই দুটি আন্দোলনের গুরুত্বকে কমিয়ে দেখাতে চায়, তাকে হেয় করার চেষ্টা করে। আর এক দল চেষ্টা করে আন্দোলনের উত্তাপে জল ঢেলে তাকে ভোটবাক্সে বন্দি করতে।\n৯ মার্চ ২০০৭ কলকাতা\nঠিক এমন একটি চেষ্টা সম্প্রতি দেখা গেল ১১ নভেম্বর নন্দীগ্রামে ‘অপারেশন সূর্যোদয়’-এর প্রতিরোধের ১৩ বছর পূর্তির অনুষ্ঠানকে কেন্দ্র করে। রাজ্যের বর্তমান শাসক তৃণমূল কংগ্রেস দলের দুই গোষ্ঠী মেতে উঠল নন্দীগ্রাম আন্দোলনের গৌরবকে নিজের ভোটস্বার্থে কাজে লাগাতে। নন্দীগ্রামে সেদিন সভা হল দুটি। গোটা নন্দীগ্রাম ছেয়ে গেল নেতা-নেত্রীদের ছবির কাট আউটে। সংবাদমাধ্যমের গাড়ি ধুলো উড়িয়ে ছুটল নেতা-মন্ত্রীদের পিছনে পিছনে। নেতারা সব কতই না বত্তৃতা দিলেন, বললেন, অমুক নেতা অথবা নেত্রী না থাকলে নন্দীগ্রামকে উদ্ধার করত কে? কিন্তু ধর্ষক পুলিশ আর গুণ্ডা বাহিনীর নখারাঘাতে ছিন্নভিন্ন হতে হতেও তাদেররুখেছিলেন যে বীর নারীরা, শহিদদের পরিবার যাঁরা সেদিনের স্মৃতি বহন করছেন, তাঁরা রয়ে গেলেন আড়ালে। সংবাদমাধ্যম ফলাও করে লিখল, কোন নেতার ডাকে কত লোক জমায়েত হয়েছে। কে বড়? তার ফয়সালা নাকি হবে ভোটের বাক্সে অথচ নন্দীগ্রাম যেদিন জীবন বাজি রেখে অস্তিত্ব রক্ষার লড়াইতে নেমেছিল, সেদিন কোনও ভোটের হিসাব তো সে করেনি! আজ তাকে ভোটের ঘুঁটি করে দেওয়া হচ্ছে। মানবে কী করে নন্দীগ্রাম!\n২০০৭-এ তদানীন্তন সিপিএম সরকারের উদ্যোগে শুরু হয়েছিল ইন্দোনেশিয়ার বহুজাতিক পুঁজি সালেম গোষ্ঠীর এসইজেড গড়ে তোলার জন্য ৪০ হাজার একর জমি দখলের প্রস্তুতি। একই সাথে শুরু হয় জনগণের প্রতিরোধ। গড়ে ওঠে ‘ভূমি উচ্ছেদ প্রতিরোধ কমিটি’। দলমত নির্বিশেষে সাধারণ মানুষ তাতে সামিল হন। শাসক সিপিএম সালেম গোষ্ঠীর লেঠেল বাহিনীর ভূমিকায় নামিয়েছিল তাদের কর্মী-সমর্থকদের। তাদের আক্রমণে নন্দীগ্রামের তিনজন কৃষক নিহত হন। গ্রামের পর গ্রাম ঘিরে চলতে থাকে হাড় হিম করা সন্ত্রাস। শাসকদল এবং পুলিশের মদতে ঘর জ্বালিয়ে দেওয়া, বোমাবাজি, গুলি, নারীর ইজ্জতহানি চলতেই থাকে। জনগণও রাস্তা কেটে, ব্যারিকেড তৈরি করে গড়ে তোলে প্রতিরোধ। ১৪ মার্চ পুলিশ আর শাসকদলের পোষা গুণ্ডা বাহিনী শান্তিপূর্ণ জমায়েতের উপর গুলি চালিয়ে ১৪ জনকে হত্যা করে।প্রতিরোধ ভাঙতে গ্রামে গ্রামে তারা গণধর্ষণের মতো বর্বর পথ নেয় তারা। এরপর কখনও তারা পাঠিয়েছে দিল্লির জামা মসজিদের ইমামকে, মুসলিম ধর্মাবলম্বী জনগণকে আন্দোলন থেকে বিচ্ছিন্ন করতে। কখনও তারা আন্দোলনের উপর মাওবাদী তকমা লাগাতে চেয়েছে। কিন্তু কোনও চক্রান্তই সফল হয়নি। নন্দীগ্রাম আন্দোলন শুধু রাজ্যের শাসক সিপিএম নয়, কেন্দ্রের কংগ্রেস, সেই সময়কার বিরোধী বিজেপি সকলেরই মুখোশ খুলে দিয়েছিল। নন্দীগ্রাম শিখিয়েছে, জনগণের ঐক্যবদ্ধ আন্দোলন আর ভোটের স্বার্থে বাজার গরম করার জন্য লোক দেখানো আন্দোলনের ফারাক কোথায়। ‘ভূমি উচ্ছেদ প্রতিরোধ কমিটি’র তিনজন প্রধান নেতা, ভবানী দাস, নন্দ পাত্র, আবু সুফিয়ানদের দুজন এস ইউ সি আই (সি), একজন তৃণমূল করতেন। কিন্তু এই আন্দোলনে তাঁরা রাজনৈতিক পরিচয়ে সামনে আসেননি। বস্তুত সিঙ্গুর এবং নন্দীগ্রাম দুটি ক্ষেত্রেই আন্দোলনের প্রথম উদ্যোগ নিয়েছিল এস ইউ সি আই (সি)। আন্দোলনকে সঠিক পথে পরিচালিত করার জন্য প্রথম থেকেই গণকমিটি গড়ে তুলে ব্যাপক সংখ্যার মানুষের সক্রিয় অংশগ্রহণ নিশ্চিত করেছিল এই দল। সংকীর্ণ দলীয় স্বার্থ চরিতার্থ করে আন্দোলনকে নেতাদের রাজা উজির বানাবার পথ হিসাবে ব্যবহার করার জঘন্য রাস্তা এই দল কোনও দিন নেয়নি। তাই সিঙ্গুর নন্দীগ্রাম লড়াইয়ের এই জোর পেয়েছে। দল হিসাবে তৃণমূল কংগ্রেস এই আন্দোলনে এসেছে অনেক পরে। প্রথমে তাদের স্থানীয় নিচুতলার কর্মী সমর্থকরা আন্দোলনে যুক্ত হয়েছেন। আন্দোলন প্রবল হয়ে ওঠার পর সংবাদমাধ্যমকে সাথে নিয়ে নামী-দামি নেতারা পৌঁছেছেন। ফলে মাটিতে থেকে যারা লড়ছিল, তারা চলে গেছে পিছনে। আর সংবাদমাধ্যম দেখিয়েছে যেন বাইরে থেকে আসা এই সব নেতাদের ম্যাজিকেই সব হয়েছে!\n২০১১-তে ভোটে জেতার পর শাসকদল তৃণমূল কংগ্রেস নন্দীগ্রাম- সিঙ্গুরের আন্দোলনকে তাদের ক্যারিশমা প্রচারের হাতিয়ার করেছে। নন্দীগ্রামের অত্যাচারী পুলিশ অফিসারদের প্রমোশন দিয়ে নিজেদের কাজে লাগানোর ব্যবস্থা করেছে। সিপিএম সরকার জনগণের বিরুদ্ধে যে সব মিথ্যা মামলা করেছিল সেগুলি প্রত্যাহারেও তাদের অনীহা দেখা গেছে।\nআজ নন্দীগ্রাম-সিঙ্গুর উভয় আন্দোলন নিয়েই শাসকদলের অভ্যন্তরের গোষ্ঠী দ্বন্দ্ব নিয়ে ব্যাপক প্রচার দিচ্ছে সংবাদমাধ্যম। এই পথে যত এই দুই আন্দোলনের মহত্ত্বকে খাটো করা হচ্ছে, তত সুকৌশলে জোরদার করা হচ্ছে কর্পোরেট স্বার্থের সেই প্রচার– সিঙ্গুর আর নন্দীগ্রামকে সরকার দখল করতে পারলেই নাকি সোনা ফলত বাংলায়! অথচ সেই সময় বাংলার জাগ্রত বিবেক এই সমস্ত অসার যুক্তিকে নস্যাৎ করে দেখিয়েছিল, কর্পোরেট পুঁজির স্বার্থে জমি অধিগ্রহণ মানে উন্নয়ন নয়। সারা ভারতে জমি অধিগ্রহণ আইন পরিবর্তন করতে বাধ্য করেছিল সিঙ্গুর-নন্দীগ্রামের আন্দোলন। এই সংগ্রামের জয়কে ভুলিয়ে দিতেই নন্দীগ্রাম-সিঙ্গুরের আন্দোলনকে তৃণমূলের এক এক জন নেতা-নেত্রীর রাজনীতির দাবার ছকের ঘুঁটি হিসাবে উপস্থিত করা হচ্ছে। এই অপচেষ্টা নন্দীগ্রাম, সিঙ্গুর তথা গোটা বাংলা মানতে পারে না।x\n(ডিজিটাল গণদাবী-৭৩ বর্ষ ১৩ সংখ্যা_১৮ ডিসেম্বর, ২০২০)\nPrevious মিড ডে মিল কর্মীরা আন্দোলনে\nNext জাতীয় শিক্ষানীতিতে শিক্ষার বৃত্তিমুখীকরণের ঝোঁক বিপজ্জনক


বাবেশিকফোর সাবেক যুগ্ম-মহাসচিব অধ্যক্ষ রফিকুল ইসলামের মৃত্যুবার্ষিকীতে দোয়া মাহফিল - চট্টগ্রাম ট্রিবিউন\nনির্বাহী সম্পাদকের ডেস্ক, মহিউদ্দিন ওসমানী, শিক্ষক আন্দোলন\nপ্রকাশিত : জুন, ২২, ২০২১, ৮:২৯ pm\nবৃহস্পতিবার (১০ জুন, ২০২১) রাত ৮ ঘটিকায় বাংলাদেশ বেসরকারি শিক্ষক কর্মচারি ফোরাম (বাবেশিকফো) এর সাবেক যুগ্ম মহাসচিব অধ্যক্ষ রফিকুল ইসলামের ১ম মৃত্যুবার্ষিকীতে তাঁর জীবন ও কর্ম নিয়ে স্মৃতিচারণমূলক আলোচনা অনুষ্ঠান ও দোয়া মাহফিল অনুষ্ঠিত হয়। ভার্চুয়ালি এই অনুষ্ঠানটির আয়োজন করে বাংলাদেশ বেসরকারি শিক্ষক কর্মচারি ফোরাম (বাবেশিকফো)\nএমপিওভুক্ত শিক্ষাব্যবস্থা জাতীয়করণের এবং বার্ষিক প্রবৃদ্ধি আদায়সহ শিক্ষক কর্মচারীদের বিভিন্নবৈষম্য এবং বঞ্চনা দূর করার আন্দোলনের অগ্রসৈনিক ভোলা সদর উপজেলার পশ্চিম বাপ্তা আদর্শ স্কুল অ্যান্ড কলেজের সাবেক অধ্যক্ষ বাংলাদেশ বেসরকারি শিক্ষক কর্মচারি ফোরামের সাবেক যুগ্ম মহাসচিব পাঁচ লক্ষ বেসরকারি শিক্ষক-কর্মচারিদের প্রিয় শিক্ষক নেতা মো. রফিকুল ইসলামের প্রথম মৃত্যুবার্ষিকী আজ। তাঁর প্রথম মৃত্যুবার্ষিকীতে বাংলাদেশ বেসরকারি শিক্ষক কর্মচারি ফোরাম (বাবেশিকফো) ভার্চুয়ালি এক স্মৃতিচারণমূলক আলোচনা অনুষ্ঠান এবং দোয়া মাহফিলের আয়োজন করে। ফোরাম সভাপতি জনাব মো. সাইদুল হাসান সেলিমের সভাপতিত্বে এবং সাংগঠনিক সম্পাদক এনামুল ইসলাম মাসুদের সঞ্চালনায় উক্ত আলোচনা এবং দোয়া মাহফিলে ফোরামের শতাধিক কেন্দ্রীয় নেতৃবৃন্দ ছাড়াও প্রয়াত রফিকুল ইসলামের পরিবারের সদস্যবৃন্দ অংশগ্রহণ করনে।\nবাংলাদেশ বেসরকারি শিক্ষক কর্মচারি ফোরামের মহাসচিব মো. আব্দুল খালেক প্রয়াত রফিকুল ইসলামের স্মৃতিচারণমূলক বক্তব্যে বলেন, রফিকুল ইসলামের মৃত্যুতে শুধু ফোরামের নয়, পাঁচলক্ষ শিক্ষক-কর্মচারিদের আন্দোলন সংগ্রামের অপূরণীয় ক্ষতি হয়েছে। তিনি রফিকুল ইসলামের আত্মার মাগফিরাত কামনা করেন। উক্ত অনুষ্ঠানে প্রয়াত রফিকুল ইসলামের পরিবারের পক্ষ হতে বক্তব্য রাখেন তাঁর বাবা, ছোটভাই এবং তার বড় ছেলে। ফোরামের পক্ষ হতে বক্তব্য রাখেন সিনিয়র সহসভাপতি মো. মোদাচ্ছির আলম, সহসভাপতি বিপ্লব কান্তি দাস, মো. ওয়ালী আযাদ, মো. বাসিদ আলী, মো. আফজাল হোসেন কাজল, মো. মন্জুরুল আলম, যুগ্ম মহাসচিব মো. আনোয়ার হোসেন, মো. আব্দুল হালিম, মো. রেহান উদ্দিন, অধ্যক্ষ হুমায়ুন কবির কামাল, মো. মহিউদ্দিন ওসমানী, যুগ্ম সাংগঠনিক সম্পাদক মোহাম্মদ গোলাম সাদেক, আরিফুল ইসলাম, মো. মহসিন মিয়া, মো. রেজাউল করিম, নাজমা পারভিন হিরন, ওয়াসকুরুন, মো. জুয়েল রানা, মো. জুয়েল হাওলাদার, অর্থ সম্পাদক মো. কামরুল হাসান, যুগ্ম অর্ত সম্পাদক মো, আব্দুল কাদির সুমন, যুগ্ম প্রচার সম্পাদক মো. আলতাফ হোসেন, মহিলা বিষয়ক সম্পাদক আফরোজা খাতুন, আইন বিষয়ক সম্পাদক শাহজাহান আলম, কার্যকরী সদস্য মো. নাজমুল হুদা, মো. হাবিবুর রহমান, মো. মিজানুর রহমান খান, কামরুল আনাম চেীধুরী প্রমুখ । বক্তরা তাদের বক্তব্যে রফিকুল ইসলামের জীবন ও কর্ম নিয়ে স্মৃতিচারণ করতে গেলে এক আবেগঘন মূহুর্তের সৃষ্টি হয়। আলোচনা শেষে প্রয়াত মো. রফিকুল ইসলামের রুহের মাগফিরাত কামনা করে দোয়া করা হয়। দোয়া অনুষ্ঠান পরিচালনা কেরেন ফোরামের ধর্ম বিষয়ক সম্পাদক মোহাম্মদ মাসুম বিল্লাহ।


বেশ কিছুদিন থেকেই আমরা করোনাভাইরাসের কথা বলে আসছিলাম। আমি বিষয়টিকে কতটুকু গুরুত্ব দেব বুঝতে পারছিলাম না। সাংবাদিকেরা এক দুইবার আমাকে করোনাভাইরাস নিয়ে কী করা উচিত জিজ্ঞেস করেছেন, আমি যথেষ্ট বিনয় সহকারে বলেছি- আমি এই বিষয়ের বিশেষজ্ঞ নই, কিছু একটা বলে ফেলা উচিত হবে না। জনস্বাস্থ্য নিয়ে যারা কাজ করেন তারা কী বলেন সেটাই আমাদের শোনা উচিত।\nএরকম সময়ে আমার কাছে একটা গ্রাফ এসে পৌঁছেছে। এটা করোনাভাইরাসে আক্রান্ত রোগীদের সংখ্যার একটা প্লট। বিভিন্ন দেশের তথ্য দেওয়া আছে এবং আমি অবাক হয়ে দেখলাম- সব দেশের রোগী বেড়ে যাওয়ার হার হুবহু এক। শুধু তাই নয়, ইতালির সাথে তুলনা করে দেখানো হয়েছে পৃথিবীর কোন দেশ ইতালি থেকে কত দিন পিছিয়ে আছে এবং সেই দেশগুলোর অবস্থা কত দিনের ভেতর ইতালির মতো ভয়াবহ হয়ে যাবে। আমি একটু বিস্ময় নিয়ে আবিষ্কার করেছি সত্যি সত্যি তা-ই ঘটতে শুরু করেছে। একটুখানি চিন্তা করার পর বুঝতে পেরেছি আসলেই তো এটাই ঘটার কথা। করোনাভাইরাস অসম্ভব ছোঁয়াচে এবং তথ্য অনুযায়ী আনুমানিক গড়ে ছয় দিনের ভেতর এই ভাইরাসে আক্রান্ত রোগীর সংখ্যা দ্বিগুণ হয়ে যেতে পারে। এভাবে বেড়ে যাওয়ার হারটার নাম ‘এক্সপোনেনশিয়াল’ বাংলায় ‘জ্যামিতিক হার’। বিজ্ঞান করতে গিয়ে এই গাণিতিক প্রক্রিয়াটি আমাকে অসংখ্যবার ব্যবহার করতে হয়েছে, কিন্তু মজার ব্যাপার, সবসময় এটা ব্যবহার করা হয়েছে কমে আসার জন্য। যখনই গাণিতিক সমাধানে এভাবে বেড়ে যাওয়ার সমাধান এসেছে আমরা যুক্তি দিয়েছি, এটি বাস্তব সমাধান নয় এবং সেই সমাধানটিকে আক্ষরিক অর্থে ছুঁড়ে ফেলে দিয়েছি। এই প্রথমবার আমি বাস্তব জীবনে একটা উদাহরণ দেখতে পাচ্ছি যেটা ছুঁড়ে ফেলে দেওয়া যাচ্ছে না এবং আমাদের মেনে নিতে হচ্ছে।\nএক্সপোনেনশিয়াল কিংবা জ্যামিতিক হারে বেড়ে যাওয়া খুবই বিপজ্জনক বিষয়। প্রথমে যখন করোনাভাইরাসের সংক্রমণ হয় তখন আলাদা বা বিচ্ছিন্নভাবে এক-দুটি রোগী পাওয়া যায়। তাদের যদি ঠিকভাবে কোয়ারেন্টাইন করে সারিয়ে তুলে নেয়া যায়, তাহলে করোনাভাইরাস নিয়ন্ত্রণের মাঝে থাকে। একবার যদি কোনোভাবে এটা এক্সপোনেনশিয়াল বা জ্যামিতিক হারে বাড়তে থাকে তখন সেটাকে থামানোর কোন উপায় নেই। শুধু চীন সেটা করতে পেরেছে, ইউরোপের কোনো দেশ পারেনি। সিঙ্গাপুর, তাইওয়ান, হংকং- এই দেশগুলো খুবই বুদ্ধিমানের মতো সময় বুঝে কঠোরভাবে নিয়ন্ত্রণ করে করোনাভাইরাসকে জ্যামিতিক হারে বাড়তে দেয়নি। সারা পৃথিবীতে এখন মার্কিন যুক্তরাষ্ট্র এবং বৃটেন দায়িত্বহীন দেশ হিসেবে পরিচিত হয়েছে। আমরা এখন আমাদের চোখের সামনে এই দুটি দেশকে সময়মতো সঠিক সিদ্ধান্ত না নেওয়ার ফল ভোগ করতে দেখব।\nকরোনাভাইরাস এখন আর একটি নির্দিষ্ট দেশের সমস্যা নয়। এখন এটি পৃথিবীর সমস্যা। সব দেশের করোনাভাইরাস আক্রান্ত রোগীদের সংখ্যা প্রতিদিনই তথ্যভাণ্ডারে জমা হচ্ছে এবং সবাই সেটা দেখতে পাচ্ছে। তবে একজন সত্যি সত্যি করোনাভাইরাসে আক্রান্ত হয়েছে কিনা সেটা জানতে হলে একটা জটিল এবং খরচসাপেক্ষ পরীক্ষা করতে হয়। (সত্য মিথ্যা জানি না, খবরের কাগজে দেখেছি আমাদের দেশে এই পরীক্ষা করার উপযোগী কিট নাকি রয়েছে মাত্র হাজারখানেক) কাজেই এই দেশে এখন খুব ব্যাপকভাবে পরীক্ষা করা সম্ভব বলে মনে হয় না। তাই এই দেশের জন্য আমরা যে সংখ্যাটি দেখছি তার বাইরেও করোনাভাইরাস আক্রান্ত কেউ আছে কিনা সেটা নিয়েও দুর্ভাবনা থেকে যায়। এই দুর্ভাবনা বিশেষ করে শুরু হয়েছে, যখন আমরা দেখতে পাচ্ছি করোনাভাইরাসের উপসর্গ থাকা রোগী হাসপাতাল থেকে পালিয়ে যাচ্ছে কিংবা বিদেশ থেকে আসা যাত্রীরা বিক্ষোভ করে কোয়ারেন্টাইন কেন্দ্র থেকে বের হয়ে যাচ্ছে। এই অবিবেচক মানুষেরা এবং তাদের আত্মীয়স্বজনেরা দেশের কোন একটি প্রত্যন্ত অঞ্চলে বিস্ফোরকের মতো করোনাভাইরাসের রোগী জমা করে যাচ্ছেন কিনা সেটি কে বলবে? এ ধরনের ঘটনা ঘটেছিল মার্কিন যুক্তরাষ্ট্রের ওয়াশিংটন স্টেটে। যখন সবাই ধরে নিয়েছে সেখানে মাত্র অল্প কয়েকজন করোনা আক্রান্ত রোগী তখন আসলে সেখানে কয়েক হাজার মানুষ করোনাভাইরাসে আক্রান্ত হয়ে বসে আছে। হঠাৎ করে অনেক মানুষ মারা যেতে শুরু করেছে।\nআমি এই বিষয়ের বিশেষজ্ঞ নই, তবে গণিত, বিজ্ঞান বা পরিসংখ্যান দিয়ে দেখানো সংখ্যা বিশ্লেষণ করতে পারি এবং সেটাই করার চেষ্টা করছি। গত কয়েকদিন এই বিষয়টি নিয়ে লেখাপড়া করে মোটামুটি নিশ্চিত হয়েছি যে- ‘আমাদের কিছুই হবে না, সবকিছু নিয়ন্ত্রণের মাঝে আছে এবং সবকিছু নিয়ন্ত্রণের মাঝে থাকবে’ এটা ধরে নেওয়া মোটেও ঠিক নয়। আমাদের দেশ গরম এবং এখানে জলীয় বাষ্প বেশি, তাই এই দেশে করোনাভাইরাস টিকতে পারে না, সেটা ভেবে নিশ্চিন্তে থাকাও মনে হয় ঠিক হবে না। কারণ মালয়েশিয়ার তাপমাত্রা এবং জলীয় বাষ্পের পরিমাণ আমাদের দেশের মতোই কিন্তু সেখানেও করোনাভাইরাস ছড়িয়ে যাচ্ছে। কাজেই আমাদের প্রস্তুতি নিতে হবে, সময় মতো সাহসী এবং সঠিক সিদ্ধান্ত নিতে হবে। বিশ্ববিদ্যালয়ের ছেলেমেয়েরা হাল ছেড়ে দিয়ে হতাশ হয়ে বসে নেই, তারা সাহায্যের হাত এগিয়ে দিয়েছে, নিজেরা ‘হ্যান্ড স্যানিটাইজার’ তৈরি করছে- সেটা চমৎকার একটা ব্যাপার।\nএকজন মানুষ বিদেশ থেকে এসে কোয়ারেন্টাইনে সময় না কাটিয়ে বাড়িতে চলে এসেছে, সেজন্য গ্রামের মানুষ তার বাড়ি ঘেরাও করে ফেলেছে সেটাও একটা ভালো লক্ষণ। বোঝা যাচ্ছে মানুষ এ ব্যাপারে যথেষ্ট সচেতন। স্কুল, কলেজ, ইউনিভার্সিটি গুলোও সময়মতো বন্ধ করে দেওয়া হয়েছে। বঙ্গবন্ধুর জন্মশতবার্ষিকীর অসংখ্য অনুষ্ঠান কোনরকম ভাবাবেগ ছাড়াই মুহূর্তের মাঝে বন্ধ করে দেওয়া হয়েছে সেটি অনেক বড় দায়িত্বশীল একটি ঘটনা। এখন পর্যন্ত করোনাভাইরাসে আক্রান্ত সব রোগীরা বিদেশ থেকে আসছে, তাই সব ফ্লাইটও বন্ধ করে দেওয়া হয়েছে। যেহেতু এই পৃথিবীতেই অনেক দেশ করোনাভাইরাসের সংক্রমণ সঠিকভাবে নিয়ন্ত্রণ করতে পেরেছে তাই চাইলে আমরাও নিশ্চয়ই পারবো। একটা ঘূর্ণিঝড়ে মার্কিন যুক্তরাষ্ট্রের মতো দেশ তছনছ হয়ে যায় কিন্তু আমরা ঠিকই সেটা সামলে উঠে নিজের পায়ে দাঁড়িয়ে যাই। তবে, ‘আমরা কিছুই করব না নিজে নিজেই সব কিছু নিয়ন্ত্রণে চলে আসবে’ সেটা কেউ যেন বিশ্বাস না করে। সামনের কয়েকটি সপ্তাহ খুবই গুরুত্বপূর্ণ একটা সময়, এই সময়ে জাতি হিসেবে কতটুকু দায়িত্বশীল তার একটা প্রমাণ আমরা পেয়ে যাব।\nসারা পৃথিবী যখন একটা বিপদের সম্মুখীন তখন আমরা নিরাপদে থাকব সেটা কেউ আশা করে না। তবে এই ভাইরাসে শতকরা আশি জনের উপসর্গ হয় খুবই সামান্য। বিশেষ করে অল্প বয়সী শিশুদের বিশেষ কোনো সমস্যা হয়েছে বলে শোনা যায়নি। কাজেই আতঙ্কের কোন বিষয় নেই, তবে অবশ্যই সতর্কতা এবং প্রস্তুতির বিষয় আছে। প্রস্তুতির কথা সবাই জানে। সেটি হচ্ছে সামাজিকভাবে নিজেকে পুরোপুরি আলাদা করে ফেলা।\nআমরা জানি ইউরোপের দেশগুলোতে করোনাভাইরাস ভয়াবহ ভাবে ছড়িয়ে পড়ছে। সেখানকার একজন গবেষকের লেখার একটি অংশ এরকম:\n‘করোনা ভাইরাস তোমার দিকে এগিয়ে আসছে। এটি ছুটে আসছে এক্সপোনেনশিয়াল গতিতে। প্রথমে ধীরে ধীরে তারপর হঠাৎ করে। এটি আর মাত্র কয়েকদিনের ব্যাপার কিংবা বড়জোর কয়েক সপ্তাহের। যখন এটি আসবে তখন হাসপাতাল, ক্লিনিক থমকে যাবে। তোমার দেশের মানুষের তখন চিকিৎসা হবে হাসপাতালের মেঝেতে, করিডোরে। অতি পরিশ্রমে ক্লান্ত এবং বিধ্বস্ত হয়ে যাবে ডাক্তার নার্স। অনেকে মারা যাবে। তাদের তখন সিদ্ধান্ত নিতে হবে, কাকে বাঁচিয়ে রাখার জন্য অক্সিজেন দেবে, আর কাকে মারা যেতে দেবে। এই ভয়াবহ অবস্থা থেকে পরিত্রাণের একটি মাত্র উপায়- সেটা হচ্ছে আজকেই নিজেদের সামাজিকভাবে আলাদা করে ফেলা। আগামীকাল থেকে নয়। আজকেই। তার অর্থ হচ্ছে যত বেশি মানুষকে সম্ভব ঘরের ভেতর রাখা। এখন থেকেই!’\nআমরা অবশ্যই চাই, আমাদের অবস্থা যেন ইউরোপের মতো না হয়। আমরা চাই, সবাই দায়িত্বশীল হয়ে আমরা যেন এই বিপর্যয় ঠিকভাবে কাটিয়ে উঠতে পারি।\n৬২ কিলোমিটার বেগে ছুটছে জাওয়াদ, বন্দরে ৩ নম্বর সতর্কতা\nসম্রাটের সহযোগী মেহেদীসহ দুই জন রিমান্ডে\nখুলনায় দুই মোটরসাইকেলের মুখোমুখি সংঘর্ষ, নিহত ১\nএনএসইউতে সশরীরে ভর্তি পরীক্ষা অনুষ্ঠিত\nস্বামীসহ সিকিমে সানি লিওন, বিমানবন্দরে উপচেপড়া ভিড়\nশহীদ সোহরাওয়ার্দী গণতান্ত্রিক অধিকার প্রতিষ্ঠায় কাজ করেছে\nমেয়ে-নাতনির সামনেই কান্নায় ভেঙে পড়লেন অমিতাভ !\n‘মিশন এক্সট্রিম’; আশা নিয়ে যাওয়া উচ্ছ্বাস সহকারে ফেরা\nইন্দোনেশিয়ায় আগ্নেয়গিরির অগ্ন্যুৎপাত, এলাকা ছাড়ছেন বাসিন্দারা\nঝড়ের গতিপথ এখন ভারতের দিকে, সাগরে সংকেত বাড়লো\nবিশ্বে যে কোনো স্থানে শান্তি প্রতিষ্ঠায় বাংলাদেশ প্রস্তুত\nবাগেরহাটে বয়স বাড়িয়ে কিশোরীকে বিয়ে দেওয়ার চেষ্টা\nটিসিবির পণ্য পাওয়া যাবে আগামীকাল থেকে\nঘূর্ণিঝড় জাওয়াদ, মোংলা বন্দরে সতর্কতামূলক ব্যবস্থা গ্রহণ\nমার্চে উৎপাদনে যাবে রামপাল পাওয়ার প্লান্ট : বিদ্যুৎ সচিব\nঘূর্ণিঝড় জাওয়াদের প্রভাবে মোংলায় গুঁড়ি গুঁড়ি বৃষ্টি\nবাগেরহাটে জেলা যুবলীগের বর্ধিত সভা\n২৪ ঘন্টায় আরও ৮ হাজার না ফেরার দেশে, শনাক্ত সাড়ে ৬ লাখ\nআমাদের লক্ষ্য দেশকে এগিয়ে নিয়ে যাওয়া : প্রধানমন্ত্রী\nকুমিল্লায় জোড়া খুন : প্রধান আসামিও ‘বন্দুকযুদ্ধে’ নিহত\n৯ ডিসেম্বর দুবাই হয়ে নিউজিল্যান্ডে যাবে বাংলাদেশ দল


ভালো বাসা কী? - Nirbik.Com\nভালো বাসা কী?\nভালোবাসা কী তা জানতে চাওয়া\n20 ডিসেম্বর 2018 "প্রেম-ভালোবাসা" বিভাগে জিজ্ঞাসা Md:Parvej Mahamud\nভালোবাসা একটি মানবিক অনুভূতি এবং আবেগকেন্দ্রিক একটি অভিজ্ঞতা। বিশেষ কোন মানুষের জন্য স্নেহের শক্তিশালী বহিঃপ্রকাশ হচ্ছে ভালোবাসা। তবুও ভালোবাসাকে বিভিন্ন দৃষ্টিকোণ থেকে ভাগ করা যায়। আবেগধর্মী ভালোবাসা সাধারণত গভীর হয়,বিশেষ কারো সাথে নিজের সকল মানবীয় অনুভূতি ভাগ করে নেয়া, এমনকি শরীরের ব্যাপারটাও এই ধরনের ভালোবাসা থেকে পৃথক করা যায়না। ভালোবাসা বিভিন্ন রকম হতে পারে, যেমন: নিস্কাম ভালোবাসা, ধর্মীয় ভালোবাসা, আত্মীয়দের প্রতি ভালোবাসা ইত্যাদি। আরো সঠিকভাবে বলতে গেলে, যে কোনো ব্যক্তি বা বস্তুর প্রতি অতিরিক্ত স্নেহ প্রায় সময় খুবই আনন্দদায়ক হতে পারে…এমনকি কোন কাজ কিংবা খাদ্যের প্রতিও। আর এটাই অতি আনন্দদায়ক অনুভূতিই হলো ভালোবাসা।\n22 ডিসেম্বর 2018 উত্তর প্রদান Asif Shadat\nদুইটি মনের একটি আশা এর নামই ভালোবাসা।\n20 ডিসেম্বর 2018 উত্তর প্রদান শারিউল ইসলাম নাইম\nমন খারাপ থাকলে কি গান শুনলে মন ভালা হয়ে যায়..?\n01 জুন "প্রেম-ভালোবাসা" বিভাগে জিজ্ঞাসা Ahad Babu\nআপনার মতে প্রেম করে বিয়ে নাকি দেখাশোনা করে বিয়ে করা ভালো?\n04 অগাস্ট 2019 "প্রেম-ভালোবাসা" বিভাগে জিজ্ঞাসা ফারহান\n06 জুন "সাধারণ" বিভাগে জিজ্ঞাসা বিবি ফাতেমা\nবাসা তৈরিতে অক্ষম পাখি কোনটি?\nআমার ভালোবাসার মেয়েকে পটানোর উপায় কী যাতে সেও আমায় ভালোবাসে?\nআমি গরিব আমার কাছে তেমন টাকা পয়সা কিছুই নেই কিন্তু একটা মেয়েকে দেখার পরই আমি তাকে ভালোবাসি মেয়েটা খুব সুন্দরী ও প্রচন্ড রাগী আমার ভালোবাসা পবিত্র কিন্তু মেয়েটিকে অনেক ছেলে প্রোপোস করেছে কিন্তু মেয়েটি কারো প্রোপোস গ্রহণ করেনি এখন কি করার প্রয়োজন\n07 জুন "প্রেম-ভালোবাসা" বিভাগে জিজ্ঞাসা অচেনা বালক\nভালোবাসার উপায় কী?\n30 অগাস্ট 2019 "প্রেম-ভালোবাসা" বিভাগে জিজ্ঞাসা S I Sazzad


আলী আকবর টুটুল,বাগেরহাট || রাইজিংবিডি.কম\nপ্রকাশিত: ১৩:৫০, ৩০ অক্টোবর ২০২০ আপডেট: ১৪:৫২, ৩০ অক্টোবর ২০২০\nমোংলা পোর্ট পৌরসভা (ফাইল ছবি)\nদীর্ঘদিন পরে মোংলা পৌরসভার নির্বাচনের জট খুলেছে। মোংলা পৌর নির্বাচনের পথে আর কোনো বাধা নেই। স্থানীয় সরকার বিভাগের নিদের্শনা অনুযায়ী ভোটার তালিকা পুনঃবিন্যাস শুরু করেছে উপজেলা নির্বাচন অফিস।\nবাগেরহাট জেলা নির্বাচন কার্যালয় সূত্রে জানা গেছে, স্থানীয় সরকার বিভাগের নির্দেশনা অনুযায়ী ১৪ অক্টোবর মোংলা পোর্ট পৌরসভার ওয়ার্ডের সীমানা পুনঃনির্ধারণ করে প্রজ্ঞাপন জারি করে উপজেলা প্রশাসন। এরপর ২১ অক্টোবর নির্বাচন কমিশন (ইসি) সচিবালয় ভোটার তালিকা পুনঃবিন্যাসের জন্য নির্দেশ দেয়। ওই নির্দেশনা অনুযায়ী মোংলা উপজেলা নির্বাচন কর্মকর্তা মো. আব্দুল্লাহ আল মামুনকে প্রধান করে তিন সদস‌্যের ভোটার তালিকা পুনঃবিন্যাস কমিটি করা হয়। কমিটির অন‌্য দুই সদস্য হলেন, বুড়িরডাঙ্গা সরকারি প্রাথমিক বিদ্যালয়ের প্রধান শিক্ষক অমল কৃজ্ঞ রায় ও সহকারী শিক্ষক সুপ্রিয়া রায়।\nএই বিষয়ে মো. আব্দুল্লাহ আল মামুন বলেন,‘স্থানীয় সরকার বিভাগের প্রজ্ঞাপন অনুযায়ী ভোটার তালিকা পুনঃবিন্যাসের কাজ শুরু করেছি। প্রত্যেক ভোটারের বাড়িতে গিয়ে তার ভোটার এলাকা নির্ধারণ করেছি। এজন্য স্থানীয় সার্ভেয়ার, স্থানীয় জনপ্রতিনিধি ও গণ‌্যমান্য ব্যক্তির সহযোগিতায় এই ভোটার এলাকা নির্ধারণ করা হচ্ছে। আশা করি, ১০ নভেম্বরের মধ্যে ভোটার তালিকা পুনঃবিন্যাসের কাজ শেষ করতে পারবো।’\nবাগেরহাট জেলা নির্বাচন কর্মকর্তা মো. বেনজির আহম্মেদ বলেন, ‘ভোটার তালিকা পুনঃবিন্যাস শেষে আমরা নির্বাচন কমিশনে পাঠাবো।’পরবর্তী সময়ে ইসি সচিবলায়ের নির্দেশনা অনুযায়ী বাকি কাজ সম্পন্ন হবে বলেও তিনি জানান।


অভিবাদনের ঐতিহাসিক প্রেক্ষাপট : অভিবাদনের ঐতিহাসিক প্রেক্ষাপট পর্যালোচনা করলে দেখা যায়, এর সূচনা হয় আমাদের আদিপিতা আদম আ:-এর সৃষ্টির পর থেকেই। তবে এ অভিবাদন ছিল ‘ইসলামী অভিবাদন’ অর্থাৎ ‘সালাম’। আদম আ: সৃষ্টির পর মহান রাব্বুল আলামীন তাকে ইসলামী অভিবাদন শিক্ষা দেন। এ প্রসঙ্গে হাদিসে এসেছে- ‘আল্লাহ তায়ালা আদম আ:কে স্বীয় আকৃতিতে সৃষ্টি করলেন। তাঁর উচ্চতা ছিল ৬০ হাত। তাঁকে সৃষ্টি করার পর আল্লাহ তায়ালা তাঁকে বললেন, যাও! ওই দলটিকে সালাম দাও। তারা ফেরেশতাদের উপবিষ্ট একটি দল। তারা তোমার অভিবাদনের যে উত্তর দেন, তা তুমি মনোযোগ দিয়ে শ্রবণ করো। কেননা তা তোমার ও তোমার বংশধরদের জন্য অভিবাদন হবে। তখন আদম আ: গেলেন এবং বললেন ‘আসসালামু আলাইকুম (আপনার ওপর শান্তি বর্ষিত হোক)। ফেরেশতারা জবাবে বললেনÑ ‘আসসালামু আলাইকাস সালাম ওয়া রাহমাতুল্লাহ’ (আপনার ওপর শান্তি ও রহমত বর্ষিত হোক)’। রাসূল সা: বলেন- ফেরেশতাগণ অভিবাদনের জবাবে ‘ওয়া রাহমাতুল্লাহ’ বৃদ্ধি করেছিলেন।’ (সহিহ বুখারি, হাদিস নং-৬২২৭, সহিহ মুসলিম, হাদিস নং-২৮৪১)\nঅভিবাদনের শব্দাবলি : অভিবাদনের শব্দাবলিকে দুই ভাগে বিভক্ত করা যেতে পারে :\n১. অভিবাদনের সাধারণ শব্দাবলি,\n২. অভিবাদনের ইসলামী শব্দাবলি।\nইসলামী অভিবাদন ‘সালাম’ বহু ক্ষেত্রে ব্যবহৃত হয়ে থাকে। কুরআন ও সুন্নাহর আলোকে এর ব্যবহার রীতি সংক্ষিপ্তাকারে উপস্থাপিত হলো\n৩. অন্যের বাড়িতে প্রবেশের অনুমতি প্রার্থনার সময় : কারো বাড়িতে প্রবেশের অনুমতি প্রার্থনার জন্য সালাম প্রদান করার ব্যাপারে কুরআনে এসেছে ‘হে মুমিনগণ! তোমরা নিজেদের বাড়ি ব্যতীত অন্য কারো বাড়িতে অনুমতি ও সালাম প্রদান ব্যতীত প্রবেশ করবে না।’ (সূরা নূর, আয়াত নং-২৭) পর পর তিনবার সালাম প্রদানের পর অনুমতি না পেলে ফিরে যাওয়াই ইসলামী শিষ্টাচার।\nজ্ঞান অর্জন কেন ফরজ ইবাদত আমরা সাধারণত সালাত, সিয়াম, হজ ও জাকাতকেই ফরজ ইবাদত বলে জানি বা মনে করি। আসলে আল্লাহ তায়ালার প্রতিটি হুকুম মেনে চলার নামই হচ্ছে ইবাদত। সালাতের...


মসলার ব্যবসা করার নিয়ম কানুন - Priyocareer\nমসলার ব্যবসা করার ইচ্ছা থাকলে, মসলা ব্যবসা করার নিয়ম কানুন জানা থাকা লাগবে। অনেকে অবশ্য গুড়া মসলার ব্যবসা করার কথা চিন্তা করছেন। মসলা বাঙালি মানুষের সারা জীবনের বন্ধু। আমাদের প্রতিদিন রান্নার কাজে এ মসলা ব্যবহার করতে হয়। মসলা ছাড়া রান্না করার কথা আমরা চিন্তা করতে পারি না।\nবাংলাদেশে যে পরিমাণ মসলার ব্যবহার হয় তা পৃথিবীর আর অন্য কোন দেশে ব্যবহার হয় কিনা জানি না। মরিচ গুঁড়া, হলুদ গুঁড়া, ধনিয়ার গুঁড়া, জিরা গুঁড়া ইত্যাদি আমরা প্রতিদিনই ব্যবহার করি এর জন্য মসলা গুড়া অনেক বেশি পরিমাণে তৈরি করতে হয়। মসলা ছাড়া আমি এক মুহূর্ত চলতে পারিনা কারন ছাড়া রান্নায় কোন স্বাদ আসে না। মসলার আরো অনেক ব্যবহার হয়, যেমন হলুদ ব্যবহার হয় কাটা ঘাট ঠিক করার জন্য, এবং অন্য আরো অনেক কাজে।\nআপনি কি মসলার ব্যবসা করতে চান? বুঝতে পারছেন না কিভাবে ব্যবসা শুরু করবেন? বাংলাদেশে প্রচুর পরিমাণ মসলার প্রয়োজন হয় সেজন্য মসলার ব্যবসা শুরু করলে আপনি অনেক লাভবান হতে পারবেন প্রথম থেকেই। মসলার ব্যবসা শুরু করার আগে আপনাকে কিছু নিয়মকানুন মেনে তারপর ব্যবসা শুরু করতে হবে। কিছু সহজ নিয়ম কানুন মানলে আপনি সহজে মসলার ব্যবসা করতে পারবেন।\n১. গুঁড়া করার মেশিন এবং ব্যবসায়ের নাম ঠিক করা\n২. ম্যাটেরিয়াল সংগ্রহ করা\n৩. মসলার কোম্পানির নামে প্যাকেট তৈরি করা\n৪. লাইসেন্স এবং রেজিস্ট্রেশন:\nমসলার নামের তালিকা?\nমসলার ব্যবসা করতে কত মূলধন প্রয়োজন?\nব্যবসায় লাভ কেমন?\nগুঁড়া মসলা কোথায় বিক্রি করা যায়?\nনতুন ব্যবসা পরিকল্পনা করার জরুরি ৯টি ধাপ এই লেখাটি পড়ে নিতে পারেন প্রথমে। মসলার ব্যবসা শুরু করার আগে আপনাকে মসলা গুড়া করার জন্য মেশিন কিনতে হবে। মেশিন ছাড়া আপনি মসলা গুড়া করতে পারবেন না, অতএব আপনি ব্যবসা শুরু করতে পারবেন। মসলা গুড়া করার মেশিনের দাম নির্ভর করে তার স্পিড এবং ক্যাপাসিটি এর উপর।\nযে মেশিনের স্পিড যত বেশি সেই মেশিনের দাম কত বেশি। বাজারে মসলার মেশিন এর দাম ১৫ হাজার টাকা থেকে শুরু। মেশিনের ক্যাপাসিটি হতে পারে ঘণ্টায় ১০ কেজি, ২০ কেজি, ৫০ কেজি এবং আরো অনেক। আপনি যত ক্যাপাসিটি মেশিন কিনবেন আপনার কত টাকা খরচ হবে। এবং এই একটি মেশিন দিয়ে আপনি সব ধরনের মসলা তৈরি করতে পারেন।\nআর ব্যবসায়ের নাম ঠিক করার জন্য: ব্যবসায়ের সুন্দন নাম নির্বাচন করার উপায় এই লেখাটি পড়ে দেখতে পারেন।\nমেশিনের ব্যবস্থা করার পর আপনার দরকার হবে ম্যাটেরিয়াল যা দিয়ে আপনি মসলা তৈরি করবেন। ম্যাটেরিয়াল না থাকলে মেশিন দিয়ে কোন লাভ হবে না তাই সর্বপ্রথম আপনাকে মেশিন এবং ম্যাটেরিয়াল জোগাড় করতে হবে। আপনি যে যে মসলা গুঁড়ো করে বিক্রি করতে চান সেগুলো ম্যাটারিয়াল আপনাকে কিনতে হবে যেমন,\nএই ম্যাটারিয়ালগুলো দিয়ে আপনি বিভিন্ন ধরনের মসলার গুঁড়ো করে বিক্রি করতে পারবেন।\nদুই ভাবি আপনি কাজ করতে পারেন:\nআপনি ম্যাটেরিয়াল কিনে গুঁড়ো করে গ্রাহকের কাছে বিক্রি করতে পারেন।\nগ্রাহকের ম্যাটারিয়াল নিয়ে গুঁড়ো করে তারপর গ্রাহকদের দিতে পারেন।\nকিন্তু, মেটেরিয়াল কিনে মশলা গুঁড়ো করে বিক্রি করলে আপনি বেশি লাভ করতে পারবেন। মসলার ম্যাটেরিয়াল আপনি হোলসেলার থেকে না কিনে সরাসরি চাষীদের কাছ থেকে কিনতে পারেন তাহলে আপনি কিছুটা কম টাকায় সে ম্যাটারিয়াল গুলো কিনতে পারবেন।\nযে কোন ব্যবসা শুরু করার আগে সে ব্যবসার একটি নাম দিতে হয়। অবশ্যই আপনি যখন ব্যবসা শুরু করবেন তখন আপনি আপনার ব্যবসার নাম দেবেন। আপনি আপনার ব্যবসা কোম্পানির নাম দিয়ে প্যাকেট তৈরি করে মসলার গুঁড়ো ভিতর ভরে বাজারে বিক্রি করতে পারবেন।\nকোম্পানির নাম দিয়ে প্যাকেট তৈরি করলে আপনার কোম্পানির প্রচার হবে এবং গ্রাহকরা সহজেই আপনার মসলা বাজার খুঁজে বের করতে। বিভিন্ন রং বেরং এর প্যাকেটের আপনি আপনার মশলা গুঁড়ো বিক্রি করতে পারবেন।\nপ্যাকেট তৈরি করার সময় মনে রাখতে হবে:\nপ্যাকেট আকর্ষণীয় হতে হবে\nকোম্পানি বা ব্র্যান্ডের নাম স্পষ্ট হতে হবে\nমসলা তৈরির উপকরণ লেখা থাকতে হবে\nঅতএব, আপনার মসলাগুলো খোলা প্যাকেটে বিক্রি না করে নিজের কোম্পানির নামে প্যাকেট তৈরি করে। তারপর মসলাগুলো বিক্রি করলে আপনি অনেক লাভবান হবেন। প্যাকেট সিল করার জন্য আপনি একটি সিলিং মেশিন কিনে নিতে পারেন তাহলে, সহজেই আপনি প্যাকেটগুলো সিল করে বাজারে বিক্রি করতে পারবেন।\nমসলার ব্যবসা শুরু করার আগে আপনাকে কিছু লাইসেন্স এবং রেজিস্ট্রেশন নিতে হতে পারে। প্রথমে আপনাকে কমার্শিয়াল বৈদ্যুতিক কানেকশন নিতে হবে, তারপর আপনাকে মসলা গুড়া করার মেশিন এর রেজিস্ট্রেশন করতে হবে।\nআরো অনেক ধরনের রেজিস্ট্রেশন করতে হতে পারে এবং আপনাকে একটি ট্রেড লাইসেন্স নিতে হবে আপনার ব্যবসা শুরু করার জন্য।\nছোটখাটো ভাবে ব্যবসা করার জন্য আপনার যা যা প্রয়োজন তা হলো:\nমসলার মেশিন এর রেজিস্ট্রেশন\nঅতএব, এ কয়টি জিনিস থাকলে আপনি একটি ছোটখাটো মসলার ব্যবসা শুরু করে দিতে পারবেন। কিন্তু লাইসেন্স বার রেজিস্ট্রেশন ছাড়া আপনি ব্যবসা করলে আপনার সরকারিভাবে অনেক ক্ষতি হতে পারে, তাই লাইসেন্স এবং রেজিস্ট্রেশন এর মাধ্যমেই এ ব্যবসা শুরু করুন।\nমরিচ, হলুদ, পিয়াজ, রসুন, আদা, এলাচ, কাবাবচিনি, কিশমিশ, জাফরান, ঢোলমরিচ, গরম মশলা, জয়িত্রী, জায়ফল, জিরাা, তেজপাতা, দারচিনি, ধনে, মেথি, গোলমরিচ, মৌরি, যষ্ঠিমধু, রাঁধুনী, লবঙ্গ, স্টার মসলা, সরিষা, কালিজিরা, শা জিরা, পোস্তা দানা।\n৫০ হাজার টাকা থেকে ১০ লাখ টাকা পর্যন্ত যেকোন পরিমান টাকা নিয়ে ব্যবসা শুরু করতে পারবেন। মূলধন নির্ভর করে আপনি কি পরিমান পণ্য নিয়ে ব্যবসা শুরু করতে চাচ্ছেন। শুধু একটি মসলা নিয়ে শুরু করলে খরচ কম হবে। আবার অনেকগুলো পণ্য নিয়ে ব্যবসা শুরু করলে মূলধন বেশি লাগবে।\nকাচামাল পাইকারি দোকান থেকে কিনে সেটা মিলে গুঁড়া করে বিক্রি করলে খরচ কম হবে। কিন্তু নিজেই মেশিন দ্বারা গুড়া করলে মূলধন বেশি লাগবে।\n৩০ কেজি গুঁড়া মসলা থেকে ৯০০০ টাকা আয় করা সম্ভব।\nমুদি দোকানে, রেস্টুরেন্টে, অনলাইনে, হোম কিচেনে।\nমসলার ব্যবসা শুরু করার আগে আপনাকে নিয়ম কানুন গুলো ভালো করে পরিপূর্ণ করতে হবে। যাতে পরবর্তীতে আপনার ব্যবসায় কোন সমস্যা না হয়। মসলার ব্যবসা করে আপনি অনেক লাভবান হতে পারেন যদি কিনা, আপনি সব নিয়ম কানুন মেনে এবং কঠোর পরিশ্রমের সাথে আপনার ব্যবসা চালিয়ে যান। বাংলাদেশের মসলা ব্যবহার দেখে আমরা বুঝতে পারি যে, এই মসলার ব্যবসা করলে কারো ক্ষতি হওয়ার কথা না।\nসুতরাং, মসলার ব্যবসা অনেক লাভ জনক ব্যবসা হতে পারে, যদি আপনি নিয়ম-কানুন মেনে চলেন এবং মসলায় কোন রকমের ভেজাল না ব্যবহার করেন। ভালো মানসম্পন্ন মসলার গুঁড়া তৈরি করলে আপনার মসলা গ্রাহকদের অনেক পছন্দ হবে এবং আপনার ব্যবসা উন্নতির মুখ দেখবে খুব সহজেই।\nমনে রাখতে হবে, যেকোনো ব্যবসার জন্য প্রয়োজন হয় পরিশ্রম এবং ধৈর্য। আপনার ব্যবসা প্রথমে উন্নতি না করলে আবার নতুন করে শুরু করুন। অতএব, নিয়ম কানুন মেনে মসলার ব্যবসা শুরু করুন।\nপূর্ববর্তী আর্টিকেলশাড়ির পাইকারি মার্কেট কোথায় আছে?\nপরবর্তী আর্টিকেলবিদায় অনুষ্ঠানের উপস্থাপনা করার নিয়ম ও স্ক্রিপ্ট


শোবিজ ছেড়ে ধর্মে মনোযোগী বলিউড অভিনেত্রী - West Bengal News 24\nHome/বিনোদন/বলিউড/শোবিজ ছেড়ে ধর্মে মনোযোগী বলিউড অভিনেত্রী\nসানা খান লিখেছেন, ‘জীবনের একটি গুরুত্বপূর্ণ পরিস্থিতিতে দাঁড়িয়ে আজ আপনাদের সঙ্গে কথা বলছি। গত চার বছর ধরে আমি শোবিজ জগতে কাজ করছি এবং এই সময়ে অনেক খ্যাতি অর্জন করতে পেরেছি। অর্থ উপার্জন করেছি এবং ভক্তদের কাছে সম্মান পেয়েছি, এজন্য তাদের প্রতি কৃতজ্ঞ।\nকিন্তু গত কয়েকদিন ধরে আমার মনে হচ্ছে: অর্থ ও খ্যাতি পেতেই কি মানুষ পৃথিবীতে এসেছে? অসহায়দের পাশে দাঁড়ানো কি তার দায়িত্ব নয়? যে কোনো সময় মৃত্যু হতে পারে এই কথা চিন্তা করা কি উচিত নয়? আর যদি মৃত্যু হয় তাহলে কি হবে? আমি দীর্ঘদিন ধরে এই দুই প্রশ্নের উত্তর খুঁজছি।\nআরও পড়ুন: গুঞ্জন উসকে দিলেন নেহা\nবিশেষ করে দ্বিতীয়টির, মৃত্যুর পর কী হবে? যখন আমার ধর্মে এর উত্তর খুঁজেছি, বুঝতে পারলাম, পৃথিবীর এই জীবন প্রকৃতপক্ষে মৃত্যুর পরের জীবনের কল্যাণের জন্য। আর এটি তখনই কল্যাণময় হবে যখন সৃষ্টিকর্তার নির্দেশ মতো জীবনযাপন করব এবং অর্থ ও খ্যাতিকে মূল লক্ষ্যে পরিণত না করব।’\nধোনির খারাপ ফর্মের জন্য ধর্ষণের হুমকির মুখে একরত্তি জিভা


তিন দিনে রাশ্মিকার ঘরে এলো ১৭ কোটি রুপি - BinodonNews24\nHome / খবর / তিন দিনে রাশ্মিকার ঘরে এলো ১৭ কোটি রুপি\nতিন দিনে রাশ্মিকার ঘরে এলো ১৭ কোটি রুপি\nadmin April 5, 2021 খবর Leaveacomment\nহায়দ্রাবাদ, ০৫ এপ্রিল – গ্ল্যামার দুনিয়ার খবর যারা রাখেন বিশেষ করে তরুণ প্রজন্মের কাছে খুবই পরিচিত একটা নাম রাশ্মিকা মান্দানা। কারণ রাশ্মিকাকে বলা হয় ভারতের ‘ন্যাশনাল ক্রাশ’। সার্চ ইঞ্জিন গুগলে ‘ন্যাশনাল ক্রাশ অব ইন্ডিয়া’ লিখে সার্চ করলে রাশ্মিকার ছবিই দেখতে পাবেন। কিন্তু তিনি বলেউড নয় তামিল তারকা।\nভারতীয় ক্রাশের ছবি মুক্তি পাবে আর ভক্তরা তা দেখবেন না তা কি হয়! সম্প্রতি তামিল তারকা কার্থির সঙ্গে জুটি বেধে প্রেক্ষাগৃহে মুক্তি পেয়েছে রশ্মিকা মন্দানার ‘সুলতান’ ছবিটি।\nআরও পড়ুন : সব তিক্ততা কি ভুলে গেলেন কঙ্গনা-করণ?\nতামিলের পাশাপাশি একই নামে তেলেগু ভাষায় মুক্তি পেয়েছে ছবিটি। মুক্তির পর দর্শকদের মাঝে সাড়া জাগিয়েছে এটি।বক্স অফিসে ছবিটির গত তিন দিনের সংগ্রহ সে সাড়া জাগানোর কথাই জানালো।\nভারতের বিনোদনভিত্তিক সংবাদমাধ্যম এক খবরে জানায়, সুলতানের তিন দিনে নেট কালেকশন ১৩.৭৫ কোটি রুপি (তামিল ভার্সন)। প্রথম দিন সংগ্রহ করে ৫.০৫ কোটি, দ্বিতীয় দিন ৩.৯০ কোটি ও তৃতীয় দিন ৪.৮০ কোটি রুপি। অন্যদিকে, তেলেগু ভার্সন সংগ্রহ করেছে ৩.৬০ কোটি রুপি। তামিল ও তেলেগু মিলিয়ে মোট সংগ্রহ দাঁড়িয়েছে ১৭.৩৫ কোটি রুপি।\nছবিটি ড্রিম ওয়ারিয়র পিকচার্সের ব্যানারে নির্মিত। বাক্কিরাজ কন্নানের রচনা ও পরিচালনায় সিনেমাটি প্রযোজনা করেছেন এস আর প্রকাশ বাবু ও এস আর প্রভু। এতে কার্থি-রশ্মিকা ছাড়াও গুরুত্বপূর্ণ ভূমিকায় দেখা গেছে নেপোলিয়ন, লাল, যোগী বাবু, হারিশ পেরারি, রামচন্দ্র রাজু ও নবাব শাহসহ অনেককে।\nbinodon entertainment 2021-04-05\nPrevious করোনার টিকা নিলেন পাবনা ফেরত শাকিব\nNext বিয়ে না করেও স্বামী-স্ত্রী পরিচয় দিলেন তারা!


মার্কিন সেনাবাহিনীতে মুসলমানের সংখ্যা কত? - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › জানা ও অজানা › জানা অজানা › মার্কিন সেনাবাহিনীতে মুসলমানের সংখ্যা কত? মার্কিন সেনাবাহিনীতে মুসলমানের সংখ্যা কত?In জানা অজানা - Aug 15 at 11:32am যুক্তরাষ্ট্র সশস্ত্র বাহিনীতে কতজন মুসলমান রয়েছেন সেটি নিশ্চিত করে বলা যাচ্ছে না। কারণ, ৪ লাখ সৈন্য নিজেদের ধর্ম পরিচয় প্রকাশ করেননি। মাত্র ৬ হাজার নিজেদের মুসলমান হিসেবে উল্লেখ করেছেন। পেন্টাগণ সূত্রে এ তথ্য জানা গেছে।\nসশস্ত্র বাহিনীর এসব সদস্যরা যুক্তরাষ্ট্রের স্বাধীনতা-সার্বভৌমত্ব রক্ষায় আন্তরিকতার সঙ্গে দায়িত্ব পালন করছেন এবং কখনো কখনো নিজের জীবনও উৎসর্গ করছেন।\nএতদসত্বেও রিপাবলিকান প্রেসিডেন্ট প্রার্থী ডোনাল্ড ট্রাম্প কর্তৃক মুসলিম-আমেরিকানদের দেশাত্মবোধ নিয়ে যে প্রশ্নের অবতারণা করা হয়েছে, তা প্রতিটি দেশপ্রেমিক মানুষকেই পীড়া দিচ্ছে। যুক্তরাষ্ট্রের সৈন্যদের ভূমিকা শীর্ষক ইতিহাস থেকে দেখা গেছে, জন্মলগ্ন থেকেই মুসলমানেরা আমেরিকান হিসেবে যথাসাধ্য ভূমিকা পালন করে আসছেন।\n২০০১ সালের ১১ সেপ্টেম্বর সন্ত্রাসী হামলার সময়েও মার্কিন সশস্ত্র বাহিনীতে কর্মরত মুসলমানেরা অর্পিত দায়িত্ব যথাযথভাবে পালন করেছেন। কখনো নিজেদের আলাদা করে ভাবেননি।\nমুসলিম-আমেরিকানদের দেশাত্মবোধের আলোকে একটি চলচ্চিত্র নির্মাণ করছেন ডেভিড ওয়াশবার্ণ। এই পরিচালক বলেছেন, মুসলিম-আমেরিকান ভেটার্নস এবং কর্মরত সৈনিকেরা সশস্ত্র বাহিনীতে এমন একটি স্থান দখল করে রয়েছেন যেখানে স্বাধীনতা-সার্বভৌমত্বের জন্যে বলিদানের বিষয়াবলী উজ্জ্বল হয়ে রয়েছে। নিজেরা নানাকারণে বৈষম্যের শিকার এবং ধর্মীয় স্বাধীনতা পরিপূর্ণভাবে পালনে সক্ষম না হলেও তারা কখনো নিজেদেরকে অ-আমেরিকান ভাবেননি।\nডেমক্র্যাটিক পার্টির জাতীয় সম্মেলনে ইরাক যুদ্ধে শহীদ মার্কিন ক্যাপ্টেন হুমায়ূন খানের পিতা খিজির খানের বক্তব্যের পর রিপাবলিকান ট্রাম্পের অযাচিত মতামত ব্যক্ত এবং সমগ্র মুসলিম সমাজের তিরস্কার করার ঘটনা বিবেকসম্পন্ন প্রতিটি আমেরিকানকে হতবাক করেছে।\nপ্রেসিডেন্ট বারাক ওবামাও ট্রাম্পের বক্তব্যের সমালোচনা করে এক পর্যায়ে মন্তব্য করতে বাধ্য হয়েছেন যে, প্রেসিডেন্ট হবার কোন যোগ্যতাই নেই ট্রাম্পের। নির্মাণাধীন এই চলচ্চিত্রের মাধ্যমে হুমায়ূন খানের মত অসংখ্য মুসলিম আমেরিকানের জীবন উৎসর্গ করার তথ্য জাতির সামনে উপস্থাপন করা হবে এবং এর মধ্য দিয়েই হয়তো মুসলিম-আমেরিকানদের দেশপ্রেমের প্রশ্নটি মাটিচাপা পড়ে যাবে-প্রত্যাশা পরিচালক ওয়াশবার্নের।\nউল্লেখ্য, গত নভেম্বরে মুসলিম আমেরিকানদের একটি ডাটাবেজ তৈরি এবং পৃথক আইডি ইস্যুর প্রস্তাব করেছেন ট্রাম্প। একইসময় মুসলমানদের জন্যে যুক্তরাষ্ট্রে ইমিগ্রেশন বন্ধের অভিপ্রায়ও ব্যক্ত করেছেন। ট্রাম্পের এমন মন্তব্যের শেয়ার করেছেন ৫০ শতাংশ আমেরিকান।\nএ অবস্থায় বিদেশে আমেরিকার শত্রুদের বিরুদ্ধে মুসলিম সৈন্যদের যুদ্ধে লিপ্ত হতে কীভাবে নির্দেশ দিবেন মার্কিন কমান্ডারেরা-এমন কথাও বলেছেন ওই পরিচালক। তবে, আশার কথা হচ্ছে যে, রিপাবলিকান পার্টির উচ্চ পর্যায়ের অনেকেই ট্রাম্পের বক্তব্যের কঠোর সমালোচনা করেছেন। তারা প্রশংসা করেছেন হুমায়ূন খানের বিরোচিত ভূমিকার।\nযদিও সামরিক বাহিনীতে এখনও দাঁড়ি রাখা কিংবা টুপি ব্যবহারের রেওয়াজ চালু হয়নি। এমনকি হালাল খাদ্যেরও কোন নিশ্চয়তা নেই। নিউইয়র্ক টাইমসের রিপোর্ট অনুযায়ী, সামরিক বাহিনীতে মাত্র ৫ জন ইমাম রয়েছেন। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Noyon Khan Posts 3409 Post Views 678 Related আরও দেখুন অন্যান্য ক্যাটাগরি বিমানের জানালায় ছিদ্র কেন থাকে5hours ago 115 জানেন লেবাননের দীর্ঘ ও রক্তক্ষয়ী গৃহযুদ্ধ শেষ হয়েছিল কীভাবে? Sun at 2:57pm 216 সাইকেলের পূর্ণ হলো ১৫০ বছর-বিস্তারিত জানুন! Sat at 11:42pm 152 বিশ্বের সবচেয়ে ছোট গাড়িটির ওজন কত, কোথায় তৈরি হয়েছিল জানেন? Sat at 1:54pm 275 বিশ্বের নানা দেশের নিষিদ্ধ ১০ খাবার, যা আপনার বিশ্বাস নাও হতে পারে! Thu at 7:18am 753 জেনে নিন সিজার করা ভালো নাকি নরমাল ডেলিভারি ভালো! Wed at 9:07pm 827 মহাবিশ্বের অবিশ্বাস্য ১০ তথ্য, যা আপনি বিশ্বাস না করলেও সত্য Wed at 4:03pm 781 ক্রিকেট খেলা এলো কেমন করে? Nov 28 at 10:38am 625 পাঠকের মন্তব্য (0)Please login To write comment


ক্রিকেট | Top Bangla News 24\n২০১৮ সালের শেষ লগ্নে প্রস্তুতি চলছে নতুন বছরকে স্বাগত জানানোর। নতুন লক্ষ্য ও সম্ভাবনা নিয়ে এগিয়ে যাওয়ার শপথ অন...\nতামিম ইকবাল এশিয়া কাপ খেলতেই এসেছিলেন অনেক জটিলতা পেরিয়ে। ভিসা সমস্যা, ডান হাতে চোট। মাঠে নেমেই চোট পেলেন অন্য...\nওয়েস্ট ইন্ডিজ থেকে ইনজুরি নিয়ে দেশে ফিরেছিলেন বাঁ-হাতি স্পিনার নাজমুল ইসলাম অপু। নির্বাচকরা তাকে রেখেই এশিয়া ক...\nইংল্যান্ডের মইন আলি’র স্পিন জাদুতে সিরিজ হারল ভারত\nমইন আলির স্পিন ভেঙে দিল বিরাট কোহলি ও অজিঙ্কা রাহানের বাধা দেওয়া ব্যাটিং। সঙ্গাত ধারালেন পেসাররাও। দুরুন এক জয়...\nএশিয়াকাপে ভারতীয় দল ঘোষণা, চমকে দেয়া দলে যারা রয়েছেন স্পোর্টস ডেস্ক: এশিয়াকাপে ভারতীয় দল ঘোষণা। চমকে দেয়া দলে...\nএশিয়া কাপের সূচি নিয়ে বিপদে বাংলাদেশ! ১৪তম এশিয়া কাপ শুরু হতে আর মাত্র এক মাস বাকী আছে। শেষ মুহূর্তে আর কোনো প...\nবিপিএলে রিভিউ আসছে, সেটি মাস তিনেক আগেই জানা গিয়েছিল। রিভিউসহ আরও কী কী থাকছে আজ সেটি পরিষ্কার করলেন গভর্নিং ক...\nছয় দল নিয়ে ওয়ানডে ফরম্যাটের এশিয়া কাপের সূচি ঘোষণা করেছে এশিয়ান ক্রিকেট কাউন্সিল (এসিসি)।১৫ সেপ্টেম্বর টুর্নাম...\n‘দ্য হান্ড্রেড’ নামে একটি টুর্নামেন্ট ২০২০ সালে অনুষ্ঠিত হবে, ইংল্যান্ড বনাম ওয়েলস ক্রিকেট বোর্ড (ইসিবি) মধ্য...\nকোহলি নিজেকে সেরা রেটিং পয়েন্ট নিয়ে, শীর্ষে ফিরলেন ৯ দিন পর\nস্টিভেন স্মিথের কাছে মুকুট হারানোর ৯ দিনের পর আবার শীর্ষে উঠে আসলেন বিরাট কোহলি।লর্ডসে পরাজয়ের পর টেস্ট র‌্যাঙ...\nতৃতীয় টেস্টের চতুর্থ দিনের খেলা শেষে ইংল্যান্ডের সংগ্রহ ৯ উইকেটে ৩১১ রান। রশিদ ৩০ ও অ্যান্ডারসন ৮ রানে ব্যাট ক...\nএশিয়া কাপের আগে নাকি পরে – সাকিব আল হাসানের আঙুলে অস্ত্রোপচারের সিদ্ধান্ত নিয়ে চলছিল এই টানাপোড়েন। সিদ্ধ...\nস্পোর্টস ডেস্ক: বাংলাদেশ জাতীয় দলের এক সময়ের সেরা তারকা মোহাম্মদ আশরাফুল। তাকে ছাড়া জাতীয় দল কল্পনা্ই করা যেত...\nআশরাফুলের দলে ফেরা নিয়ে যা বললেন আকরাম খান\nসব জল্পনা কল্পনার অবসান ঘটিয়ে অবশেষে সব ধরনের নিষেধাজ্ঞা থেকে মুক্তি পেয়েছেন বাংলাদেশের আসার ফুল, বাংলাদেশ ওয়া...\nমাস্টার ব্লাস্টার ব্যাটসম্যান দাদা ভাই শচীন টেন্ডুকার ইংল্যান্ডের কাউন্টি ক্লাব মিডলসেক্স এর সাথে খোলোয়াড়দেরকে...\nজাহিদুল আলম জয় ॥ ছেলেরা না পারলেও বাংলাদেশের ফুটবলে সাফল্যের আলো জ্বালিয়ে রেখেছেন মহিলা ফুটবলারা। গত কয়েক বছর...\nটি-টোয়েন্টির বিশ্ব চ্যাম্পিয়ন ওয়েস্ট ইন্ডিজ। আর তাদের হারিয়ে সিরিজ জিতল বাংলাদেশ। ক্যারিবীয় অঞ্চলের এই সফরটা য...\nটি-২০ সিরিজের দ্বিতীয় ম্যাচে আজ ফ্লোরিডায় ওয়েষ্টিইন্ডিজকে হারিয়েছে বাংলাদেশ। ম্যাচে ক্যারিবিয়দের ১২ রানে হারায়...\nজমজমাট লড়াই হল।টানটান উত্তেজনায় শেষ পর্যন্ত এগিয়ে চলল খেলা।তবে শেষ হাসি হাসল বাংলাদেশ।দ্বিতীয় টি-টোয়েন্টিতে ওয়...\nআট মাস আগে সবাইকে মোটামুটি অবাক করে দিয়েই বিয়ে করেছিলেন জাতীয় দলের তরুণ পেস তারকা তাসকিন আহমেদ। এতে অসংখ্য তরু...\nদেশের অনেক দর্শক। অনেক সমর্থন। ভিন দেশেও থাকবে দেশের আমেজের ছোঁয়া। টি-টোয়েন্টি সিরিজের শেষ দুই ম্যাচ তাই দারুণ...\nভারতের মান বাঁচালেন- বিরাট কোহলি\nশেষ দু’টি ইংল্যান্ড সফরে ভারতের পারফরম্যান্স ছিল খুবই জঘন্য। ২০১১ সালে ইংল্যান্ড হোয়াইটওয়াশ করেছিল ‘টিম ইন্ডি...\nপ্রথম টি-টোয়েন্টিতে ওয়েস্ট ইন্ডিজকে কোন চ্যালেঞ্জই জানাতে পারেনি বাংলাদেশ। টপ অর্ডারের ব্যর্থতায় আগে ব্যাট করে...\nইংল্যান্ডের বিপক্ষে টেস্ট সিরিজ শুরুর আগে ভারত অধিনায়ক বিরাট কোহলির সমালোচনায় মেতেছে অস্ট্রেলিয়ার মিডিয়া। অতীত...\nPosted By: Gunjon bdon: সেপ্টেম্বর ০৩, ২০১৮ In: ক্রিকেটNo Comments\nওয়েস্ট ইন্ডিজ থেকে ইনজুরি নিয়ে দেশে ফিরেছিলেন বাঁ-হাতি স্পিনার নাজমুল ইসলাম অপু। নির্বাচকরা তাকে রেখেই এশিয়া কাপের দল ঘোষণা করেছে। হাতের ইনজুরির পুরোপুরি সুস্থ না হওয়ায় এত দিন বোলিং করেননি।...\tRead more\nPosted By: Topbangla Newson: সেপ্টেম্বর ০৩, ২০১৮ In: ক্রিকেটNo Comments\nমইন আলির স্পিন ভেঙে দিল বিরাট কোহলি ও অজিঙ্কা রাহানের বাধা দেওয়া ব্যাটিং। সঙ্গাত ধারালেন পেসাররাও। দুরুন এক জয়ে ইংল্যান্ড নিশ্চিত করল সিরিজ জয়ও। সাউথ্যাম্পটন টেস্টে ভারত ৬০ রানে হারে ইংল্যান...\tRead more\nএশিয়াকাপে ভারতীয় দল ঘোষণা, চমকে দেয়া দলে যারা রয়েছেন স্পোর্টস ডেস্ক: এশিয়াকাপে ভারতীয় দল ঘোষণা। চমকে দেয়া দলে যারা রয়েছেন। আসন্ন এশিয়া কাপে বিরাট কোহলিকে বিশ্রাম দিয়েছে ভারত। নিয়মিত অধিনায়কে...\tRead more\nএশিয়া কাপের সূচি নিয়ে বিপদে বাংলাদেশ! ১৪তম এশিয়া কাপ শুরু হতে আর মাত্র এক মাস বাকী আছে। শেষ মুহূর্তে আর কোনো পরিবর্তন না হলে আগামী মাসের ১৫ তারিখ থেকেই মাঠে গড়াতে যাচ্ছে এশিয়ার সর্বোচ্চ এই ক...\tRead more\nবিপিএলে রিভিউ আসছে, সেটি মাস তিনেক আগেই জানা গিয়েছিল। রিভিউসহ আরও কী কী থাকছে আজ সেটি পরিষ্কার করলেন গভর্নিং কাউন্সিলের সদস্যসচিব ইসমাইল হায়দার মল্লিক। বিপিএলের প্রস্তুতি নিতে শুরু করেছে গভর...\tRead more\nPosted By: Topbangla Newson: অগাস্ট ২৭, ২০১৮ In: ক্রিকেটNo Comments\nছয় দল নিয়ে ওয়ানডে ফরম্যাটের এশিয়া কাপের সূচি ঘোষণা করেছে এশিয়ান ক্রিকেট কাউন্সিল (এসিসি)।১৫ সেপ্টেম্বর টুর্নামেন্টের উদ্বোধনী দিনেই দুবাই’তে বাংলাদেশ বনাম শ্রীলঙ্কা।১৫ সেপ্টেম্বর থেকে ২৮ সে...\tRead more\nPosted By: Topbangla Newson: অগাস্ট ২৬, ২০১৮ In: ক্রিকেটNo Comments\n‘দ্য হান্ড্রেড’ নামে একটি টুর্নামেন্ট ২০২০ সালে অনুষ্ঠিত হবে, ইংল্যান্ড বনাম ওয়েলস ক্রিকেট বোর্ড (ইসিবি) মধ্যে। ১০০ বলের এ ক্রিকেটের পরীক্ষা–নিরীক্ষা ১৩-১৬ সেপ্টেম্বরে। দিনই শুরু হবে...\tRead more


পাঁচ হাজার টাকার এক কেটলি ফ্ল্যাটে তুলতে খরচ ৩০০০!\nরূপপুর বিদ্যুৎকেন্দ্র প্রকল্পে অস্বাভাবিক অর্থ ব্যয়\nসংশ্লিষ্টদের দাবি- নিয়ম মেনেই করা হয়েছে এসব\nপ্রকাশিত: ২২:৪৩ ১৬ মে ২০১৯ আপডেট: ২২:৪৮ ১৬ মে ২০১৯\nরূপপুর পারমাণবিক বিদ্যুৎকেন্দ্র প্রকল্পের নথিপত্রে অস্বাভাবিক অর্থ ব্যয়ের অভিযোগ উঠেছে। নথিপত্রে আসবাবপত্র ও ব্যবহার্য জিনিসপত্র কেনা ও তা ফ্ল্যাটে তুলতে বিপুল অর্থ ব্যয় দেখানো হয়েছে।\nদৈনিক দেশ রূপান্তর এ সংক্রান্ত একটি প্রতিবেদন প্রকাশ করেছে। প্রতিবেদনে উঠে এসেছে, সরকারের গুরুত্বপূর্ণ এ প্রকল্পের কর্মকর্তা-কর্মচারীদের থাকার জন্য নির্মিত ভবনে ওয়াশিং মেশিনসহ অন্তত ৫০টি পণ্য ওঠাতে খরচ দেখানো হয়েছে ক্রয়মূল্যের প্রায় অর্ধেক, কোনো কোনোটিতে ৭৫ শতাংশ।\nপ্রতিবেদনটিতে দেখানো হয়, এক কেজির মতো ওজনের একটি বৈদ্যুতিক কেটলি নিচ থেকে ফ্ল্যাটে তুলতে খরচ হয়েছে প্রায় তিন হাজার টাকা। জামা-কাপড় ইস্ত্রি করার কাজে ব্যবহৃত প্রতিটি ইলেক্ট্রিক আয়রন ওপরে তুলতেও খরচ হয়েছে প্রায় সমপরিমাণ টাকা।\nপ্রায় আট হাজার টাকা করে কেনা প্রতিটি বৈদ্যুতিক চুলা ফ্ল্যাটে পৌঁছে দিতে খরচ দেখানো হয়েছে সাড়ে ছয় হাজার টাকার বেশি। প্রতিটি শোবার বালিশ ভবনে ওঠাতে খরচ দেখানো হয়েছে প্রায় এক হাজার টাকা করে। আর একেকটি ওয়াশিং মেশিন ওঠাতে খরচ দেখানো হয়েছে ৩০ হাজার টাকারও বেশি।\nকেবল ভবনে ওঠানোর ক্ষেত্রেই নয়, আসবাবপত্র কেনার ক্ষেত্রেও অস্বাভাবিক অর্থ ব্যয় দেখানো হয়েছে। প্রতিটি বিছানার চাদর কেনা হয়েছে ৫ হাজার ৯৮৬ টাকা করে। এ হিসাবে ৩৩০টি চাদর কিনতে খরচ হয়েছে ১৯ লাখ ৭৫ হাজার ৩৮০ টাকা। ৩৩০টি বালিশের ক্ষেত্রেও দেখানো হয়েছে কাছাকাছি ব্যয়। কাপড় পরিষ্কারের জন্য ১১০টি ওয়াশিং মেশিনের প্রত্যেকটি কেনা হয়েছে ১ লাখ ৩৬ হাজার ১১২ টাকা করে। ১১০টি টেলিভিশনের প্রত্যেকটি কেনা হয়েছে ৮৬ হাজার ৯৬০ টাকায় এবং সেগুলো রাখার জন্য টেলিভিশন কেবিনেট কেনা হয়েছে ৫২ হাজার ৩৭৮ টাকা করে।\nসরকারি টাকায় এমন আকাশছোঁয়া দামে এসব আসবাবপত্র কেনার পর তা ভবনের বিভিন্ন ফ্ল্যাটে তুলতে অস্বাভাবিক হারে অর্থ ব্যয় হয়েছে। এ ঘটনা ঘটিয়েছেন গণপূর্ত অধিদফতরের পাবনা পূর্ত বিভাগের কর্মকর্তারা।\nসংশ্লিষ্টরা জানান, রূপপুর পারমাণবিক বিদ্যুৎকেন্দ্র প্রকল্পের আওতায় মূল প্রকল্প এলাকার বাইরে তৈরি হয়েছে গ্রিনসিটি আবাসন পল্লী। সেখানে বিদ্যুৎকেন্দ্রে কর্মরত কর্মকর্তা-কর্মচারীদের থাকার জন্য এগারোটি ২০তলা এবং আটটি ১৬ তলা ভবন নির্মাণ করা হচ্ছে।\nএরইমধ্যে আটটি ২০ তলা ও একটি ১৬ তলা ভবনের নির্মাণ সম্পন্ন হয়েছে। প্রতিটি ২০ তলা ভবনে ১১০টি ও ১৬ তলা ভবনে ৮৬টি ফ্ল্যাট থাকবে। নির্মাণ সম্পন্ন হওয়া নয়টি ভবনের ৯৬৬টি ফ্ল্যাটের জন্য আসবাবপত্র কেনা শেষ হয়েছে। এর মধ্যে একটি ২০ তলা ভবনের ১১০টি ফ্ল্যাটের আসবাবপত্র কেনা ও তা ভবনে ওঠাতে সব মিলে ব্যয় হয়েছে ২৫ কোটি ৬৯ লাখ ৯২ হাজার ২৯২ টাকা।\n২০ তলা ওই ভবনটির প্রতিটি ফ্ল্যাটের জন্য প্রতিটি বালিশ কেনা হয়েছে ৫ হাজার ৯৫৭ টাকা করে, ফ্ল্যাটে ওঠাতে খরচ দেখানো হয়েছে ৭৬০ টাকা। ৯৪ হাজার ২৫০ টাকা করে কেনা প্রতিটি রেফ্রিজারেটর ওপরে ওঠাতে ব্যয় দেখানো হয়েছে ১২ হাজার ৫২১ টাকা।\nএকেকটি ওয়াশিং মেশিন কেনা হয়েছে ১ লাখ ৫ হাজার টাকা দরে, ফ্ল্যাটে ওঠাতে খরচ দেখানো হয়েছে ৩০ হাজার ৪১৯ টাকা করে। একেকটি ড্রেসিং টেবিল কেনা হয়েছে ২১ হাজার ২১৫ টাকায়, আর ওঠাতে খরচ দেখানো হয়েছে ৮ হাজার ৯১০ টাকা করে। ৫ হাজার ৩১৩ টাকা দরে একেকটি ইলেক্ট্রিক কেটলি কেনার পর তা ভবনে ওঠানো হয়েছে ২ হাজার ৯৪৫ টাকায়। এছাড়া রুম পরিষ্কার করার মেশিন কিনতে ব্যয় দেখানো হয়েছে ১২ হাজার ১৮ টাকা, ভবনে ওঠাতে খরচ দেখানো হয়েছে ছয় হাজার ৬৫০ টাকা।\nপ্রকল্পের আসবাবপত্র কেনার নথিপত্র পর্যালোচনায় আরো দেখা যায়, ২০ তলা ওই ভবনের ১১০টি ফ্ল্যাটের জন্য ৮৬ হাজার ৯৭০ টাকা দরে ১১০টি টেলিভিশন কেনা হয়েছে ৯৫ লাখ ৬৬ হাজার টাকায়। টেলিভিশনগুলো ফ্ল্যাটে ওঠাতে খরচ দেখানো হয়েছে ৮ লাখ ৪০ হাজার টাকা। প্রতিটি ফ্ল্যাটের জন্য ৯৪ হাজার ২৫০ টাকা দরে মোট ১১০টি ফ্রিজ কিনতে খরচ হয়েছে এক কোটি ৩৬ লাখ সাড়ে সাত হাজার টাকা। সেগুলোর প্রত্যেকটি ভবনে তুলতে খরচ হয়েছে ১২ হাজার ৫২১ টাকা।\nএকইভাবে ১ লাখ ৩৬ হাজার ১১২ টাকা দরে মোট এক কোটি ৫০ লাখ টাকা ব্যয়ে কেনা ১১০টি ওয়াশিং মেশিন ফ্ল্যাটে তুলতে খরচ দেখানো হয়েছে ৩৩ লাখ ৪৬ হাজার টাকা। ৩৮ হাজার ২৭৪ টাকা দরে কেনা মাইক্রোওয়েভ ওভেন ফ্ল্যাটে পৌঁছাতে খরচ দেখানো হয়েছে ৬ হাজার ৮৪০ টাকা করে। প্রতিটি কেটলি ৫ হাজার ৩১৩ টাকা দরে কিনে ভবনে ওঠাতে খরচ দেখানো হয়েছে ২ হাজার ৯৪৫ টাকা।\nপ্রতিটি ফ্ল্যাটের জন্য ৪৩ হাজার ৩৫৭ টাকা দরে ১১০টি খাট কিনতে খরচ হয়েছে ৪৭ লাখ ৫৯ হাজার ২৭০ টাকা। খাটগুলোর প্রত্যেকটি ফ্ল্যাটে নিতে খরচ দেখানো হয়েছে ১০ হাজার ৭৭৩ টাকা করে। একেকটি সোফা কেনা হয়েছে ৭৪ হাজার ৫০৯ টাকায়, ভবনে ওঠাতে খরচ হয়েছে ২৪ হাজার ২৪৪ টাকা করে। ১৪ হাজার ৫৬১ টাকা দরে কেনা সেন্টার টেবিলের প্রত্যেকটি ভবনে তুলতে লেগেছে ২ হাজার ৪৮৯ টাকা।\nছয়টি চেয়ারসহ ডাইনিং টেবিলের একেকটি সেট কেনা হয়েছে এক লাখ ১৪ হাজার ৬৭৪ টাকায়, ভবনে তুলতে লেগেছে ২১ হাজার ৩৭৫ টাকা করে। ৫৯ হাজার ৮৫৮ টাকা দরে ওয়ারড্রব কিনে ভবনে ওঠাতে খরচ দেখানো হয়েছে ১৭ হাজার ৪৯৯ টাকা করে। ৩৬ হাজার ৫৭ টাকা দরে ৩৩০টি মেট্রেস ও তোশক কেনা হয়েছে মোট এক কোটি ১৯ লাখ টাকায়, যার প্রতিটি ভবনে ওঠাতে খরচ করা হয়েছে সাত হাজার ৭৫২ টাকা করে।\n৫ হাজার ৯৫৭ টাকা দরে এক হাজার ৩২০টি বালিশ কেনার পর তার প্রত্যেকটি ভবনে ওঠাতে খরচ দেখানো হয়েছে ৭৬০ টাকা। ৩৩০টি বিছানার চাদরের প্রত্যেকটি ৫ হাজার ৯৮৬ টাকা দরে কিনে ভবনে ওঠাতে খরচ দেখানো হয়েছে ৯৩১ টাকা। এক লাখ ৯৪ হাজার ৬৬৯ টাকা ব্যয়ে কেনা একটি কনফারেন্স টেবিল ভবনে ওঠাতে ব্যয় করা হয়েছে ১৬ হাজার ৯১০ টাকা। এর একেকটি চেয়ার ভবনে ওঠাতে খরচ হয়েছে ৩ হাজার ৬৪৮ টাকা। ৪৫ হাজার ৭৯১ টাকা দরে কেনা মিনি কেবিনেটের প্রত্যেকটি ভবনে ওঠাতে খরচ হয়েছে ৭ হাজার ৭৫২ টাকা। ৩৩০টি বেডসাইট টেবিলের প্রত্যেকটি কিনতে খরচ করা হয়েছে ১১ হাজার ৭৫৬ টাকা। আর প্রতিটি ভবনে ওঠাতে খরচ হয়েছে ১ হাজার ৫০১ টাকা।\nএছাড়া, ৩৫ হাজার ৭৫৭ টাকা করে ৩৩০টি ড্রেসিং টেবিল কিনে প্রতিটি ভবনে ওঠাতে আট হাজার ৯১১ টাকা করে ব্যয় করা হয়েছে। আয়রন টেবিল ২০ হাজার ৪৫৮ টাকা দরে কিনে প্রতিটি ওঠাতে খরচ দেখানো হয়েছে ২ হাজার ৬৭৯ টাকা। ৮ হাজার ৩১৩ টাকা দরে মিনি সেন্টার টেবিল কিনে ভবনে ওঠাতে খরচ হয়েছে ২ হাজার ১৪ টাকা করে। এছাড়া ৪০ হাজার ৮৯৩ টাকা দরে ডিভাইন কিনে প্রতিটি ফ্ল্যাটে তুলতে পাঁচ হাজার ৩৯৬ টাকা করে ব্যয় দেখানো হয়েছে। সব মিলে ২০ তলা ওই ভবনটির আসবাবপত্র কেনা ও ফ্ল্যাটে উঠাতে ব্যয় হয়েছে ২৫ কোটি ৬৯ লাখ ৯২ হাজার ২৯২ টাকা।\nতবে প্রতিবেদনটিতে এও বলা হয়েছে যে- প্রকল্প সংশ্লিষ্টরা দাবি করেছেন, নিয়ম মেনেই এসব কেনাকাটা করা হয়েছে।\nপ্রকল্পের দায়িত্বে থাকা পাবনা গণপূর্ত বিভাগের নির্বাহী প্রকৌশলী মাসুদুর রহমান বলেন, আমরা গণপূর্ত অধিদফতরের বিধিবিধান মেনেই কাজ করে থাকি। এখানে উন্মুক্ত দরপত্র দিয়ে মালামাল কেনাসহ অন্যান্য কাজ করা হয়েছে। কোনো ধরনের অনিয়মের সুযোগ নেই। সবকিছু যাচাই-বাছাই করেই করা হয়েছে।\nগণপূর্ত অধিদফতরের প্রধান প্রকৌশলী মো. শাহাদাত হোসেন বলেন, আমি দায়িত্ব নেয়ার আগেই এসব কাজ সম্পন্ন হয়েছে। তাই খোঁজখবর না নিয়ে কোনো মন্তব্য করতে পারছি না। যদি কোনো সমস্যা থাকে, তা তদন্ত করে দেখা হবে।\nগৃহায়ণ ও গণপূর্ত সচিব মো. শহীদ উল্লা খন্দকার বলেন, এ ধরনের একটি বিষয় আমাদের দৃষ্টিতে আসার পর দরদাম ও অন্যান্য বিষয়াদি দেখার জন্য কমিটি গঠন করে দিয়েছিলাম। এরপর তারা কী করেছে, তা এই মুহূর্তে বলতে পারছি না। বিষয়টি খোঁজ নিয়ে দেখা হবে।\nবঙ্গবন্ধু-শেখ হাসিনার ওপর রুশ ভাষায় প্রকাশিত বই প্রধানমন্ত্রীর কাছে হস্তান্তর\nত্রাণ বিতরণে অনিয়মের অভিযোগ পাওয়া যায়নি: প্রতিমন্ত্রী\nকারা অধিদফতরের ডিআইজি বজলুর গ্রেফতার\nজাপান সম্রাটের অভিষেকে যোগ দিতে ঢাকা ছেড়েছেন রাষ্ট্রপতি\nওয়াসার পানি সরাসরি পান করার ব্যবস্থা নিতে সুপারিশ\nভোলায় সংঘর্ষ: হেলিকপ্টারে ভোলায় পাঠানো হলো বিজিবি\nঘরে বসেই জিডি করুন\nরোহিঙ্গাদের মানবিক আশ্রয় দিয়ে উচ্চমূল্য দিতে হচ্ছে\nজেনে নিন নেটওয়ার্কিং এর আদ্যোপান্ত (পর্ব-৪)\nচলচ্চিত্র উৎসবে বুদ্ধদেবের ছবি\nএবার রাজশাহীর পথে খুলনার ট্রেন\nমেহেরপুরে মিলল যৌন উত্তেজক সিরাপের কারখানা


সমাজ ও আধ্যাত্মিকতা | নোতুন পৃথিবী\nসমাজে বর্তমানে যে সাম্প্রদায়িক বিভেদ ও বিদ্বেষ রয়েছে, ধর্মের নামে যে জাত-পাত বা ছুঁয়া-ছুতের বিকৃত ভাবনা রয়েছে, এগুলোকে ধর্মের অবিচ্ছেদ্য অঙ্গ বলেই তাঁরা মনে করেন৷ নানান্ দেব-দেবীর প্রতি মানুষের যে ভয় ভক্তি রয়েছে, অমুক দেবতা বা দেবীর পূজো না করলে বা অবজ্ঞা করলে আমার ভয়ানক বিপদ হয়ে যাবে, ওই দেবী-দেবতার অভিশাপে আমার সর্বনাশ ডেকে আনবে-এই ধরণের ভীতি আর সেই ভীতির জন্যেই ওই সমস্ত দেবী-দেবতাকে পূজা করা--- এই সবকেই বেশির ভাগ মানুষ ধর্ম বলে মনে করেন৷\nধর্মের সম্পর্কে তাঁদের এই ধারণাটা যে সর্বৈব মিথ্যা এটাই তাঁরা জানেন না৷ অন্ধবিশ্বাস বা কুসংস্কারের সঙ্গে প্রকৃত ধর্মের কোনো সম্পর্ক নেই৷ স্বামী বিবেকানন্দজীকে তাঁরা মান্যতা দেন বা ভক্তিও করেন, কিন্তু যে আধ্যাত্মিকতা নরেন্দ্রনাথ দত্তকে স্বামী বিবেকানন্দে পরিণত করেছিল , সেই আধ্যাত্মিকতার প্রতি তাঁদের শ্রদ্ধা নেই৷ এটা কি বৌদ্ধিকতার ভণ্ডামী নয়?\nরবীন্দ্রনাথ ঠাকুরের প্রতি তাঁরা শ্রদ্ধা জ্ঞাপন করেন, রবীন্দ্রনাথ নোবেল পুরস্কার লাভ করে বাঙলা তথা ভারতবাসীকে গৌরবান্বিত করেছেন, এটা তাঁরা স্বীকার করেন৷ কিন্তু যে ‘গীতাঞ্জলি’র জন্যে তিনি নোবেল পুরস্কার লাভ করেন, সেই গীতাঞ্জলি যে পরিপূর্ণভাবে আধ্যাত্মিকতা- আধারিত এটা জেনেও তাঁরা না-জানার ভান করেন৷ গীতাঞ্জলির প্রথম কবিতাই তো ‘আমার মাথা নত করে দাও হে তোমার চরণ ধূলার তলে’--- এটা তো না-জানার কথা নয়! তাহলে রবীন্দ্রনাথকে মান্যতা দেব, অথচ তাঁর আধ্যাত্মিকতাকে অস্বীকার করব, এ কী ধরণের কথা? এটা কি আত্মপ্রবঞ্চনা নয়? এর পেছনে তাঁদের মানসিকতা হ’ল-- রবীন্দ্রনাথ-বিবেকানন্দের প্রশংসা করলে প্রগতিশীল হওয়া যাবে, অথচ আধ্যাত্মিকতাকে মানি বললে আমাকে লোকে ‘ব্যাক-ডেটেড’ বলবে--- এ ধরণের ভাবনা কি উদ্ভট অযৌক্তিক ভাবনা নয়?\nরাজা রামমোহন রায়কে তাঁরা আধুনিক রেণেশাঁর জনক বলে জ্ঞানগর্ভ বত্তৃণতা দেন, কিন্তু তিনি যে ব্রহ্মবাদী, আধ্যাত্মিকতা যে তাঁর জীবনের ভিত্তি---এটা মানতে কষ্ট হয় কেন? আধুনিক তথাকথিত বেশিরভাগ বুদ্ধিজীবীদের বক্তব্য এইভাবে দ্বিচারিতায় ভরা৷\nতাঁরা যে আসলে আধ্যাত্মিকতার প্রকৃত অর্থ সম্পর্কে সম্পূর্ণ অজ্ঞ--- এই সহজ সত্য কথাটা তাঁরা মানেন না৷ আর তা মানলে তো তাঁদের পাণ্ডিত্যের অন্তঃসার শূণ্যতা সর্বসমক্ষে ধরা পড়ে যাবে! এটা তাঁরা কিছুতেই চান না৷\nআমরা তাঁদের বলব, তাঁরা সত্যকে সহজভাবে স্বীকার করুন৷ উল্লিখিত মহামানবদের জীবন ও আদর্শকে গভীরভাবে অনুধ্যান করে অন্ততঃ আধ্যাত্মিকতার প্রতি নাসিকা-কুঞ্চন ভাবনা দূর করুন৷ আধ্যাত্মিকতা যে অন্ধবিশ্বাস বা কুসংস্কারের সমষ্টি নয়, পরন্তু আধ্যাত্মিকতার স্থান যে সমস্ত অন্ধবিশ্বাস ও কুসংস্কারের ঊধের্ব, সেটাই উপলব্ধি করার চেষ্টা করুন৷\nপ্রকৃত পক্ষে পৃথিবীর এই সমস্ত মহাজ্ঞানীদের বাণী হ’ল--- প্রকৃত আধ্যাত্মিকতাই জীবনের সুদৃঢ় ভিত্তি৷\nআধ্যাত্মিকতা যখন আদর্শ মানবজীবনের ভিত্তি, আর মানুষের সমষ্টিই যখন সমাজ, তখন আদর্শ সমাজের ভিত্তিভূমিও আধ্যাত্মিকতা৷ এটা তো যুক্তিসিদ্ধ৷\nসবাইকে সঙ্গে নিয়ে এগিয়ে চলাই সমাজ৷ ‘সমানম্ এজতি ইতি সমাজ ঃ’৷ তাই সমাজের মূল কথা হ’ল পারস্পরিক সহযোগিতা৷ ‘সকলের তরে সকলে আমরা প্রত্যেকে মোরা পরের তরে’--- এই মানসিকতাই সমাজের ভিত্তি৷\nবর্তমানে সমাজের সমস্ত সমস্যার মূলীভূত কারণ হ’ল উগ্র স্বার্থপরতা প্রাউটের ভাষায়---আত্মসুখতত্ত্ব, আজকের পুঁজিবাদী সমাজে যা ‘ভোগবাদ’ নামে পরিচিত৷ কেবল আমি ভোগ করব, আমার পাশের যারা নিঃস্ব রিক্ত,হৃতসর্বস্ব---তাঁদের কথা চিন্তা করব না৷ তাঁরা যে কত কষ্টে আছে, কত অভাবের মধ্যে রয়েছে, তাদের কথা ভাবতে গেলে যে আমার ভোগবিলাসিতা ধাক্কা খাবে- তাই কি তাদের কথা ভাবলে চলবে না!\nআবার একদল বুদ্ধিজীবী এই হীন মানসিকতাকে প্রোৎসাহিত করে বলছেন, ডারউইনের বিবর্তনবাদের সারকথা হ’ল বাঁচার জন্যে লড়াই করতে হবে, আর যোগ্যতমই এ লড়াইয়ে জয়যুক্ত হবে৷ এই প্রতিযোগিতাই প্রগতির মূল সূত্র৷ এই নিয়ম মেনেই জীবের বিবর্তন হয়েছে৷\nতাঁদের বলব, এটা মনুষ্যেতর প্রাণীদের বিবর্তণের মূলসূত্র হতে পারে৷ কিন্তু এটা মনুষ্যত্বের সারকথা নয়৷ মানুষ জীব কিন্তু জানোয়ার নয়৷ হিংস্র জীবজন্তুর মত মানুষকে বিবেকহীন হলে চলবে না৷ এখানেই মানুষের সঙ্গে হিংস্র প্রাণীদের তফাৎ৷\nতাই ‘ডারউইনবাদ’ কে ভিত্তি করে মানবসমাজের প্রগতি হতে পারে না , মানবসমাজের প্রগতির ভিত্তি হ’ল ‘সিমবায়োটিক থিওরী’৷ অর্র্থৎ আমাদের শরীরের বিভিন্ন অঙ্গের সঙ্গে যেমন পারস্পরিক সম্পর্কে, একের সুস্থতা, একের সঙ্গে অন্যের হিত অঙ্গাঙ্গীভাবে জড়িত-সমাজের সমস্ত মানুষের পারস্পরিক সম্পর্কও তেমনি৷\nপ্রাউটের ‘নব্যমানবতাবাদ’ তত্ত্বের সারকথাও এইটাই৷ শুধু মানুষ নয়, এই জগতের পশু-পক্ষী তরুলতা সবাইকে নিয়ে আমাদের এগিয়ে চলতে হবে৷ সবাইকে ভালবাসতে হবে৷ এককে ধবংস করে অন্যের বাঁচা নয়, নিজেকে যেমন বাঁচতে হবে, অন্যকেও বাঁচতে সাহায্য করতে হবে৷ Live & let live সবাই মিলে আমরা এক অখন্ড সত্তা --- এটাই আমাদের ভাবতে হবে৷ এতেই সমাজের প্রকৃত প্রগতি৷\nএই যে পারস্পরিক সহযোগিতা, সেবা ও ত্যাগের ভাবনা --- এর ভিত্তিই হ’ল আধ্যাত্মিক চেতনা৷ সবার মধ্যে সেই একই আত্মা বিরাজমান৷ সবার আত্মা সেই এক পরমাত্মার প্রতিফলন-এই চেতনাই মানুষকে তথা সমস্ত জীবকে কাছে টেনে আনবে৷ এই চেতনা এনে দেবে পারস্পরিক ভালবাসা, সেবা ও ত্যাগের ভাবনা৷ তাই প্রকৃতপক্ষে আধ্যাত্মিক চেতনার বিকাশই হ’ল আদর্শ সমাজের ভিত্তিভূমি৷\nতাই আজ যারা সমাজের যথার্থ কল্যাণ চান, তাদের উচিত তাদের নিজেদের মধ্যে ও সবার মধ্যেই এই সার্বভৌম আধ্যাত্মিক চেতনার জাগরণের ‘আন্তরিক প্রয়াস’৷


দেশে শনাক্ত হওয়া ‘ব্ল্যাক ফাঙ্গাস’ কতটা ভয়ংকর? – Bangla Health Tips\nদেশে শনাক্ত হওয়া ‘ব্ল্যাক ফাঙ্গাস’ কতটা ভয়ংকর?\nPrevious Post: « আপনি গর্ভবতী বা ঘরে সদ্যোজাত? ইয়াসের মোকাবিলায় যা যা জরুরি!\nNext Post: সম্পর্কে পার্টনারের দাদাগিরি? যেভাবে বোঝাপড়া করবেন! »


পহেলা বৈশাখে কি খাবেন?\nপ্রকাশিত : ১৬:৪১ ১৪ এপ্রিল ২০২০\nপহেলা বৈশাখ মানেই আনন্দ, ঘোরাঘুরি, খাওয়া দাওয়া আর সাজুগুজু। কিন্তু এবছর সেই সুযোগ আর নেই। করোনায় ঘরবন্দি মানুষ তাই উৎসবটা খাওয়া দাওয়ার মধ্যেই সীমাবদ্ধ রাখছে। যেহেতু সারাদিন কম বেশি গরম থাকবে, তাই ছোট-বড় সবাই ঘেমে ক্লান্ত হবে। সারাদিনের ক্লান্তিতে আপনি যদি ডিহাইড্রেটেড হয়ে যান, তাহলে সমস্ত শারীরিক ক্রিয়াকলাপ প্রভাবিত হবে। এটি প্রতিরোধ করার জন্য শরীরে পর্যাপ্ত পানি দরকার।\nএকজন ব্যক্তির কতটুকু পানির প্রয়োজন তা নির্ভর করে ব্যক্তির বয়স, ওজন, শারীরিক কার্যকলাপের স্তরের এবং পরিবেশগত তাপমাত্রার উপর। অনেকেই ভাবেন শুধুমাত্র পানি পান করেই শরীরের পানির ঘাটতি পূরণ করা যায়। আসলে ২০% পানির ঘাটতি আমরা আমাদের খাবার থেকেও পূরণ করি। তাজা স্বাস্থ্যকর কিছু পানি জাতীয় সবজি এবং ফল পাওয়া যায় এই গ্রীষ্ম কালে, যা খেলে পানির চাহিদা অনেকাংশে পূরণ করা সম্ভব।\nবৈশাখ এর দিন যেই খাবার গুলো খেলে ঘাম ঝরলেও ডিহাইড্রেটেড হবেনা সেই সব কিছু খাবারের কথা নিচে বলা হল-\nতরমুজের প্রায় ৯০ শতাংশ জল, তাই নিঃসন্দেহে নিজেকে হাইড্রেটেড রাখার ভাল মাধ্যম। এটি হজম করতে সাহায্য করে এবং পাকস্থলি ঠাণ্ডা রাখে। তরমুজ ত্বক রক্ষা করতে সাহায্য করে, ব্রণ পরিষ্কার করে এবং একটি নিস্তেজ ত্বক কে উজ্জ্বল করে।\nলেবু রস ও পুদিনা পাতার শরবত\nদুই টুকরা লেবুর সঙ্গে পুদিনা পাতার রস দিয়ে এক গ্লাস শরবত এই দিনের জন্য খুবই কার্যকরী। এটি একটি লিভার সংশ্লেষ হিসাবে কাজ করে, আপনার বিপাক বৃদ্ধি করে।\nসবুজ সবজি এবং টক ফল দিয়ে সালাদ তৈরি করলে তা থেকে আমরা ৮০% ই পানি পেয়ে থাকি।এছাড়াও এই সালাদ থেকে আমরা অনেক পুষ্টি উপাদান পেয়ে থাকি যেমন, ফোলেট, ভিটামিন সি, ফাইবার এবং অ্যান্টিঅক্সিডেন্ট, বিটা ক্যারোটিন, যা আপনার চোখ এবং ত্বককে স্বাস্থ্যকর রাখতে সাহায্য করে।\nনিয়মিত প্লেইন দই ৮৫ থেকে ৮৮% পানির চাহিদা পূরণ করতে পারে। এছাড়া ও দইয়ে ক্যালসিয়াম, কিছু বি ভিটামিন (যথা B12 এবং riboflavin) এবং পেটের সমস্যা জন্য probiotics পাওয়া যায়। তাই পহেলা বৈশাখের দিন দই দিয়ে শরবত করে খেলে অনেক উপকার পাওয়া যাবে।\nকিছু কিছু খাবার এই দিনে গ্রহণ করা থেকে বিরত থাকুন। যেমন-\n১.চিনিযুক্ত ঠাণ্ডা পানীয়\n২. শুকনো ফল\n৩. তেল, চর্বিযুক্ত খাবার ইত্যাদি\nতাই সব শেষে বলব এইদিন টাকে স্বরণীয় করে রাখার জন্য আপনাকে অবশ্যই সুস্থ থাকতে হবে, এজন্যই এই দিনের খাবার গ্রহণ সম্পর্ক এ সতর্ক থাকুন। তাজা সবজি এবং ফল বা ফলের জুস, সালাদ খান বেশি করে। সুস্থ্য থাকুন সুন্দর থাকুন এই সুন্দর দিন টিতে।


Bangla News Bank একই দিনে বিএনপির কর্মসূচি ও নুরের দলের আত্মপ্রকাশ, কি বার্তা দিচ্ছে? - Bangla News Bank একই দিনে বিএনপির কর্মসূচি ও নুরের দলের আত্মপ্রকাশ, কি বার্তা দিচ্ছে? - Bangla News Bank - Bangla News Bank\nপ্রচ্ছদ » Lead 1 » একই দিনে বিএনপির কর্মসূচি ও নুরের দলের আত্মপ্রকাশ, কি বার্তা দিচ্ছে?\nপূর্ববর্তী লন্ডন নাকি কারাগার, কোথায় যাবেন খালেদা জিয়া?\nপরবর্তী ভারত, যুক্তরাষ্ট্রে কাজ না হওয়ায় চীনপন্থী হচ্ছে বিএনপি\nএকই দিনে বিএনপির কর্মসূচি ও নুরের দলের আত্মপ্রকাশ, কি বার্তা দিচ্ছে?\nনিউজ ডেস্ক: যে দিনে রাজধানীর নয়াপল্টনে দলের কেন্দ্রীয় কার্যালয়ের সামনে সম্প্রীতি মিছিল ও সমাবেশের আয়োজন করেছে বিএনপি, সেই একই দিনকেই কেন নিজের নতুন রাজনৈতিক দলের আত্মপ্রকাশের দিন হিসেবে বেছে নিলেন ডাকসুর সাবেক ভিপি নুরুল হক নুর? এখন তাদের উদ্দেশ্য কী, তা একেবারেই স্বচ্ছ জলের মতো পরিষ্কার হয়ে গেলো।\nবিশিষ্টজনরা বলছেন, সব রসুনের কোয়ার যোগসূত্র এক জায়গায়। হাজার মাইল দূরে লন্ডনে। তিনি যা বলেন, যেভাবে বলেন, সেভাবেই কাজ করেন তার অনুগত অনুসারী। নেপথ্যের প্রধান মাস্টারমাইন্ড তিনিই। তারেক রহমান চাইছেন, যে করেই হোক দেশকে অস্থিতিশীল করে তুলে পেছনের দরজা দিয়ে ক্ষমতায় যেতে। এ কারণে অনলাইন-অফলাইন উভয় মাধ্যমের জন্যই তিনি মোটা অংকের বাজেট বরাদ্দ রেখেছেন। বলছেন, ডু অর ডাই। এটাই শেষ সুযোগ। তাই সবাইকে আমাদের এ ব্যাপারে সতর্ক থাকতে হবে।\nবিশ্বস্ত সূত্রের তথ্যমতে, অনেক দিন ধরেই নিজের নতুন রাজনৈতিক দল ঘোষণার কথা বললেও তারেক রহমানের ইশারায় তা স্থগিত রেখেছিলো ডাকসুর সাবেক ভিপি নুরুল হক নুর। পরে বিএনপি মহাসচিব মির্জা ফখরুলের সঙ্গে এক রুদ্ধদ্বার ভার্চুয়াল বৈঠক শেষে তারেক ঘোষণা দেন, যেদিন নয়াপল্টনে মিছিল হবে, সেদিন যেন পল্টনে নুর নতুন রাজনৈতিক দল ঘোষণা করে। তাহলে অনেক লোক সমবেত হবে। আমাদের বিশৃঙ্খলা সৃষ্টিতে সুবিধা হবে।\nগুরুর কথা অমান্য করেনি নুর। তারেকের কথা মতো, ২৬ অক্টোবর (মঙ্গলবার) দুপুরে পল্টনের প্রিতম জামান টাওয়ারে আনুষ্ঠানিকভাবে দলের নাম ঘোষণা করেন তিনি। আর এখানে আসার আগে তিনিসহ তার নেতাকর্মীরা বিএনপির ওই সম্প্রীতি মিছিলে ছিলেন বলে জানা গেছে। সেখানে হাঙ্গামা শেষে এসে ড. রেজা কিবরিয়াকে নিয়ে ‘বাংলাদেশ গণ অধিকার পরিষদ’ নামে নতুন রাজনৈতিক দলের আত্মপ্রকাশ করেন তিনি।\nনতুন দলের আত্মপ্রকাশের সময় ড. রেজা কিবরিয়াকে আহ্বায়ক ও নুরুল হক নুরকে সদস্য সচিব করে দলটির ১০১ সদস্য বিশিষ্ট আহ্বায়ক কমিটি ঘোষণা করা হয়েছে। এছাড়া কমিটির বিভিন্ন পদে ছাত্র, যুব, শ্রমিক অধিকার পরিষদের বর্তমান-সাবেক নেতাদের অনেকেই রয়েছেন বলে জানা গেছে।\nএ বিষয়ে রাজনৈতিক পর্যবেক্ষকরা বলছেন, নুরের নতুন রাজনৈতিক দল ‘বাংলাদেশ গণ অধিকার পরিষদ’, নতুন বোতলে পুরনো মদ কিংবা বিএনপির লেটেস্ট ভার্সন ছাড়া অন্যকিছু নয়। এটা এখন সময়ের সঙ্গে সঙ্গে সম্পূর্ণরূপে পরিষ্কার। স্বাধীনতাবিরোধী অপশক্তিরা খুব করে চাইছে ক্ষমতার মসনদে বসে দেশকে পুনরায় দুর্নীতিতে হ্যাট্রিক বানাতে, নিজেদের খায়েশ পূরণ করতে। কিন্তু একজন সচেতন নাগরিক হিসেবে তা আমরা হতে দিতে পারি না। তাই আসুন সরকারের পাশাপাশি সকলেই সদাজাগ্রত থাকি, যাতে পাকিপ্রেতাত্মারা কোনভাবেই নিজেদের নোংরা গন্তব্যে পৌঁছতে না পারে।


ইসলাম প্রতিক্রিয়াশীলতা পরিপন্থী | প্রত্যাবর্তন.কম\nহোম ইসলামিক প্রবন্ধ আকীদাহ ইসলাম প্রতিক্রিয়াশীলতা পরিপন্থী\nএ পর্যন্তকার আলোচনা থেকে এ কথা অকাট্যভাবে প্রমাণিত হয়েছে যে, ইসলাম এক বিশ্বজনীন ও সর্বকালীন দীন। সকল প্রকার ভৌগলিক আঞ্চলিকতা ও সময়কালের সীমাবদ্ধতার সমস্ত বেড়াজালকে তা ছিন্ন ভিন্ন করে দিয়েছে।\nগোত্র, বর্ণ, বংশ বা জাতি প্রভৃতি যাবতীয় সংকীর্ণতাকে ইসলাম পূর্ণ সাফল্যের সঙ্গে এড়িয়ে গেছে। কোনোরূপ বস্তুগত বা কালগত পার্থক্যকেই ইসলাম স্বীকার করেনি কোনোদিন। তবে ইসলাম মানুষে মানুষে পার্থক্যের একটি মাত্র ভিত্তিকে স্বীকৃতি দিয়েছে আর তা হচ্ছে তাকওয়া- আল্লাহকে ভয় করে চলার পবিত্র ভাবধারার দিক দিয়ে কে অগ্রসর আর কে পশ্চাদপদবর্তী। এই একটি মাত্র প্রশ্নে যে অগ্রসর তাকে ইসলাম অগ্রাধিকার দিয়েছে আর যে তা নয়, তাকে অগ্রাধিকার দিতে ইসলাম রাজী নয়।\nমানুষে মানুষে পার্থক্যের এই ভিত্তি পুরোপুরি গুণগত ব্যাপার। এ গুণটি কারোর পক্ষে অর্জনীয়, কারো পক্ষে নয়, এমন নয়; বরং নির্বিশেষে সকল মানুষই এই গুণ নিজের মধ্যে অর্জন করতে পারে এবং পারে এ গুণের বলে অধিক মর্যাদাবান হতে।\n﴿يَٰٓأَيُّهَا ٱلنَّاسُ إِنَّا خَلَقۡنَٰكُم مِّن ذَكَرٖ وَأُنثَىٰ وَجَعَلۡنَٰكُمۡ شُعُوبٗا وَقَبَآئِلَ لِتَعَارَفُوٓاْۚ إِنَّ أَكۡرَمَكُمۡ عِندَ ٱللَّهِ أَتۡقَىٰكُمۡۚ إِنَّ ٱللَّهَ عَلِيمٌ خَبِيرٞ ١٣﴾ [الحجرات: ١٣]\n“হে মানুষ! আমরা তোমাদেরকে একজন পুরুষ ও একজন নারী থেকে সৃষ্টি করেছি এবং তোমাদেরকে বিভিন্ন জাতি ও গোত্রে বিভক্ত করেছি শুধু এ উদ্দেশ্যে যে, এর মাধ্যেমে তোমরা পারস্পরিক পরিচিতি লাভ করবে। তবে তোমাদের মধ্যে আল্লাহর নিকট সর্বাধিক সম্মানার্হ সেই ব্যক্তি, যে তোমাদের মধ্য সর্বাধিক তাকওয়াধারী”। [সূরা আল-হুজুরাত, আয়াত: ১৩]\nএ আয়াত দুনিয়ার সকল প্রকার বংশ গোত্র বা জাতিভিত্তিক হিংসাদ্বেষ, আত্মম্ভরিতাকে ভেঙ্গে ফেলেছে। বিশ্বমানবতার প্রতি এটাই ইসলামের অবদান। এর পূর্বে অন্য কোনো ধর্ম বা মতবাদই এর উদার মানবিকতার আদর্শ পেশ করতে বা গ্রহণ করতে পারেনি। ইসলামের পক্ষে তা পেশ করতে সম্ভব হয়েছে তার তওহীদী আকীদার কারণেই। এ আকীদা অনুযায়ী বিশ্ব স্রষ্টা যেমন এক আল্লাহ, তেমনি বিশ্বমানবতাও একই পিতা মাতা থেকে উৎসারিত, সর্বতোভাবে অভিন্ন, সকল মানুষ একই পিতা মাতার সন্তান, সকলের দেহে একই পিতা মাতার রক্ত। এ পর্যায়ে স্বয়ং রাসূলে করীমসাল্লাল্লাহু ‘আলাইহি ওয়াসাল্লামের ঘোষণাবলি অত্যন্ত উদাত্ত ও বলিষ্ঠ। আবূ হুরায়রা রাদিয়াল্লাহু ‘আনহু থেকে বর্ণিত, রাসূলুল্লাহ সাল্লাল্লাহু ‘‘আলাইহি ওয়াসাল্লাম বলেন,\n«قَدْ أَذْهَبَ اللَّهُ عَنْكُمْ عُبِّيَّةَ الْجَاهِلِيَّةِ وَفَخْرَهَا بِالْآبَاءِ، مُؤْمِنٌ تَقِيٌّ، وَفَاجِرٌ شَقِيٌّ، وَالنَّاسُ بَنُو آدَمَ وَآدَمُ مِنْ تُرَابٍ»\n“আল্লাহ তোমাদের থেকে জাহেলীয়াতের যাবতীয় আত্মম্ভরিকতা এবং বংশগৌরব নিয়ে অহংকার দূর করে দিয়েছেন। তবে (মানুষের মধ্যে মর্যাদা নির্ণায়ক হলো) মুমিন মুত্তাকী এবং পাপাচারী দুর্ভাগা। তোমরা সকলেই আদম সন্তান এবং আদম মাটি থেকে সৃষ্ট”। (তিরমিযী, হাদীস নং ৩৯৫৬)\nইসলামের সার্বজনীনতা ও সর্বকালীন প্রমাণকারী উপরোদ্ধৃত অকাট্য দলীল-প্রমাণ সত্ত্বেও পাশ্চাতের ইসলামের দুশমন প্রাচ্যবিদ স্যার উইলিয়াম মূর বলতে দ্বিধা করেন নি, “ইসলামের বিশ্বজনীনতার ধারণা পরবর্তীকালে সৃষ্ট” এ পর্যায়ের বহুসংখ্যক আয়াত ও হাদীস বর্তমান থাকা সত্ত্বেও তিনি বলেছেন: এমনকি মুহাম্মদ সাল্লাল্লাহু ‘আলাইহি ওয়াসাল্লাম নিজ সম্পর্কে তা চিন্তা করেননি। তিনি চিন্তা করেছিলেন, এ কথা মেনে নিলেও তার চিন্তা ছিল প্রচ্ছন্ন। আসলে তার চিন্তার জগত ছিল শুধু আরব দেশ। তার উপস্থাপিত দীন কেবল আরবদের জন্য রচিত। আর মুহাম্মদ তার দাওয়াত নবুওয়ত লাভের সময় থেকে মৃত্যু পর্যন্ত কেবল আরবদের সম্মুখেই পেশ করেছেন, অন্য কারোর জন্য নয়”।\nস্পষ্টত মনে হচ্ছে, উইলিয়াম মূর নিতান্ত অন্ধ বলেই ইসলামের বিশ্বজনীনতাকে দেখতে পান নি, তার সংকীর্ণতা ও দৃষ্টিভ্রম এর একমাত্র কারণ।\nমনে হচ্ছে তিনি একজন ইতিহাসবিদ হয়েও তদানীন্তন আরবের বিশ্ববাণিজ্য পরিক্রমা সম্পর্কে কিছুমাত্র অবহিত ছিলেন না। মুহাম্মাদ সাল্লাল্লাহু ‘আলাইহি ওয়াসাল্লাম আরবের বাইরের দেশসমূহ সম্পর্কে জানতেন না, নবুওয়ত লাভ করার পর তিনি সমগ্র দৃষ্টি কেবল আরব দেশের মধ্যেই সীমাবদ্ধ রেখেছেন- এ ধরনের কথা ইতিহাসের দৃষ্টিতেই সম্পূর্ণ ভিত্তিহীন। কে না জানে তিনি নবুয়ত লাভের পূর্বে আরব উপদ্বীপের বাইরে ব্যবসা উপলক্ষে যাতায়াত করেছেন? তা সত্ত্বেও কি এ কথা বলা যেতে পারে যে, তিনি আরব দেশ ছাড়া অন্য কোনো দেশ সম্পর্কে জানতেন না? অথচ তার দীনি দাওয়াতের প্রথম পর্যায়েই তার প্রতি ঈমান এনেছিল হাবশার বেলাল, রোমের সুহাইব এবং পারস্যের সালমান। এসব দেশ তো আরবের বাইরে অবস্থিত। তাছাড়া কুরআনের বাণী তাঁকে ও তাঁর দাওয়াতকে বিশ্বজনীন ও সার্বজনীন বানিয়েছে- বানিয়েছে সর্বকালীন। কেননা আল-কুরআন দাবী করেছে:\n﴿وَنَزَّلۡنَا عَلَيۡكَ ٱلۡكِتَٰبَ تِبۡيَٰنٗا لِّكُلِّ شَيۡءٖ وَهُدٗى وَرَحۡمَةٗ وَبُشۡرَىٰ لِلۡمُسۡلِمِينَ ٨٩﴾ [النحل: ٨٩]\n“হে নবী! তোমার প্রতি যে কিতাব নাযিল করেছি, তা সব কিছুর ভাষ্যকার, মুসলিমদের জন্য হিদায়াত, রহমত ও সুসংবাদ”। [সূরা আন-নাহল, আয়াত: ৮৯]\nএই মুসলিম দুনিয়ার যে কোনো মানুষই হতে পারে। হতে পারে ইসলাম কবুল করলেই। প্রথম পর্যায়ে মুহাম্মদ সাল্লাল্লাহু ‘আলাইহি ওয়াসাল্লাম প্রচারিত দীন সার্বজনীন ও সর্বজাতীয় তথা আন্তর্জাতিক রূপ পরিগ্রহ করেছিল। সেই পর্যায়ের ইতিহাসই তা অকাট্যভাবে প্রমাণ করে।\nপূর্ববর্তী আর্টিকেলমানব প্রকৃতির প্রতি ইসলামের দাওয়াত\nপরবর্তী আর্টিকেলরমযান বিষয়ে জাল ও দুর্বল হাদিসসমূহ


বঙ্গবন্ধু হত্যাকাণ্ড: মোশতাককে প্রথম চ্যালেঞ্জ করেন সিরাজুল হক\nপ্রকাশিত: ২৩:০১ ২৭ অক্টোবর ২০২০\nবঙ্গবন্ধু হত্যা ষড়যন্ত্রের মূলহোতা খন্দকার মোশতাক আহমেদ ১৫ আগস্ট নৃশংস হত্যাযজ্ঞের পরপরই নিজেকে প্রেসিডেন্ট হিসেবে প্রতিষ্ঠিত করেন। কিন্ত ২ মাস পর্যন্ত যতক্ষণ না কেউ এসে সরাসরি এর প্রতিবাদ করেছিলেন, ততক্ষণ দৃশ্যত তিনি চ্যালেঞ্জবিহীনই ছিলেন।\nইতিহাস সাক্ষী দেয় সেই ব্যক্তিটি ছিলেন সিরাজুল হক। তিনি ছিলেন তৎকালীন সিনিয়র আইনপ্রণেতা এবং জাতির পিতা বঙ্গবন্ধু শেখ মুজিবুর রহমানের বাল্যবন্ধু। একজন খ্যাতিমান ফৌজদারী আইনজীবী হিসেবে অবশেষে সিরাজুল বঙ্গবন্ধু হত্যার বিচার মামলায় প্রধান প্রসিকিউটর হিসেবে দায়িত্ব পালন করেন। ঘটনাচক্রে চলতি বছর এই খ্যাতিমান আইনপ্রণেতার ১৮তম মৃত্যুবার্ষিকী।\nকুমিল্লা থেকে নির্বাচিত সংসদ হিসেবে বঙ্গভবনে এই ঘটনার প্রত্যক্ষদর্শী আলী আশরাফ বলেন, চোখে চোখ রেখে করা এই প্রতিবাদ ছিল খুবই স্পষ্ট ও জোরালো।\nআশরাফ এখনও পার্লামেন্টের সদস্য। সেদিনের সেই তীব্র প্রতিবাদ জানানোর ঘটনা স্মরণ করে তিনি বলেন, সিরাজুল যখন অগ্মিশর্মা হয়ে মোশতাকের চোখে চোখ রেখে প্রতিবাদ জানাচ্ছিলেন, তখন খুনিরা সামরিক পোশাকে চারপাশে ঘুরে বেড়াচ্ছিল, তাদের দৃঢ় উপস্থিতি জানান দিচ্ছিল এবং বন্দুক নাড়াচাড়া করছিল। ঘটনাস্থলের সবাই তখন ভীতসন্ত্রস্ত হয়ে পড়েছিল।\nতবে আশরাফ ওই দিনের তারিখটি নির্দিষ্ট করে বলতে না পারলেও ধারণা করছেন সেটি ছিল অক্টোবরের মাঝামাঝি কোনও একদিন। সেদিন বঙ্গভবনে মোশতাকের সঙ্গে সিরাজুলের উত্তপ্ত বাক্য বিনিময়ের মধ্য দিয়ে বৈঠকটি আকস্মিকভাবে শেষ হয়ে যায়।\nসিরাজুলের পুত্র বর্তমান আইনমন্ত্রী আনিসুল হক বলেন, মোশতাক মূলত অক্টোবরে দুটি বৈঠক ডেকেছিলেন। একটি অক্টোবরের মাঝামাঝি এবং দ্বিতীয়টি একই মাসের শেষের দিকে।\nতিনি জানান, প্রথম বৈঠকে সারাদেশের আইনপ্রণেতাদের ডাকা হয় এবং দ্বিতীয়টিতে কেবল কুমিল্লার এমপিদের ডাকা হয়। কুমিল্লা মোশতাকের নিজ জেলা।\nতবে জুনিয়র হক বৈঠকের নির্দিষ্ট দিনক্ষণ সঠিকভাবে বলতে না পারলেও নিশ্চিত করেছেন, উভয় বৈঠক থেকে ফিরে তার বাবা তাকে ওই দুই দিন বঙ্গভবনে যা যা ঘটেছিল তা বিস্তারিতভাবে জানিয়েছিলেন।\nমোশতাক মূলত এসব বৈঠক ডেকেছিলেন বন্দুকের জোরে আইনপ্রণেতাদের আনুগত্য আদায়ের চেষ্টা করতে। কিন্তু ওই দুই বৈঠকেই সিরাজুল তার রাষ্ট্রপতিত্বকে চ্যালেঞ্জ জানিয়েছিলেন।\nআনিসুল হক বলেন, ওই দুই বৈঠকে আমার বাবা মোশতাককে দেশের রাষ্ট্রপতি হিসেবে মানতে অস্বীকৃতি জানিয়েছিলেন। কিন্তু দ্বিতীয় বৈঠকে খুবই উত্তপ্ত বাক্য বিনিময় হয় এবং তুলনামূলকভাবে এটি একটি ছোট সমাবেশ ছিল।\nতিনি বলেন, যারা আইনজীবী সিরাজুলকে সমর্থন জানানোর চেষ্টা করেছিলেন, মোশতাক তাদের অকথ্য ভাষায় গালিগালাজ করেন।\nআনিসুল হক তার বাবার কাছ থেকে যা শুনেছিলেন, সেটার বিস্তারিত বিবরণ তুলে ধরেন।\nপ্রথম বৈঠকে সিরাজুল যা বলেছিলেন তা উদ্ধৃত করে তিনি বলেন, আজ আমি আপনাকে রাষ্ট্রপতি ডাকতে পারছি না। আমি আপনাকে মোশতাক ভাই বলতে পারি। আমি যে খন্দকার মোশতাক আহমেদকে জানতাম, আপনি এখন আর সেই নন। তাই আমি আপনাকে মোশতাক ভাইও ডাকতে পারছি না। তাই, আপনাকে আমি কিছুই ডাকছি না।\nআইনমন্ত্রী বলেন, আমার বাবা মোশতাককে স্মরণ করিয়ে দেন, বঙ্গবন্ধুর সঙ্গে তার ২৭ বছরের ঘনিষ্ঠতার কথা, যখন তারা এমনকি এক থালার খাবারও ভাগাভাগি করে খেয়েছেন, তখন তিনি (মোশতাক) কখনই বঙ্গবন্ধুর কোনও সিদ্ধান্তের সমালোচনা কিংবা কোনও অভিযোগ করেননি।\nজুনিয়র হক বলেন, আর আজ আপনি বলছেন বঙ্গবন্ধু চোর, আপনি ভালো মানুষ, আমি তা চেয়ে চেয়ে দেখব? আপনি বলছেন, আমাকে তা দেখতে? কত বড় সাহস আপনার। ওই সময়ে ঘটনাস্থলে অভ্যুত্থানকারীদের একজন সিরাজুলকে লক্ষ্য করে বন্দুক তাক করে। তাকে উদ্দেশ্য করে তিনি বলেন, মেজর, আমি আপনার সঙ্গে কথা বলছি না। আমি তার (মোশতাকের) সঙ্গে কথা বলছি। কারণ, তিনি আমাদেরই একজন ছিলেন। আপনি আমাকে হত্যা করতে চাইলে ৫ মিনিট পরে করুন। আমি যা বলতে চাচ্ছি তা আমাকে শেষ করতে দিন।\nসিনিয়র অন্যান্য আইনপ্রণেতা যাদের মোশতাকের তৈরি লিস্ট ধরে কথা বলার জন্য ডাকা হচ্ছিল, তারা অভ্যুত্থান নেতাদের রোষ থেকে বাঁচতে সতর্কতার সঙ্গে কথা বলছিলেন। অনেক বছর পরে খ্যাতিমান সাংবাদিক মরহুম এবিএম মুসা আইনপ্রণেতা হিসেবে বঙ্গভবনে ওই ঘটনা প্রত্যক্ষ করেছিলেন। তিনি তার স্মৃতিকথায় সেদিনের ঘটনা স্মরণ করেন এভাবে-সিরাজুলের কথায় সেদিন ঘটনাস্থলে দু’জন মেজর উত্তেজিত হয়ে উঠেছিলেন। পরে মোশতাকের ইশারায় তারা কামরা থেকে বেরিয়ে যান।\nমুসা লেখেন, এরপর সিরাজুল সরাসরি প্রশ্ন করেন, আপনি কেন মুজিবকে হত্যা করেছেন? মোশতাকের জবাব ছিল, এই হত্যাকাণ্ডের প্রয়োজনীয়তা কি ছিল তা জনগণ যথাসময়ে উপলদ্ধি করতে পারবে।\nতিনি বলেন, সিরাজুল হক তখন বলেছিলেন; প্রয়োজনীয়তাটা কি ছিল তা জানতে আমি অপেক্ষা করব। তা না জানা পর্যন্ত আমরা আপনাকে প্রেসিডেন্ট হিসেবে স্বীকৃতি দিতে পারি না।\nআনিসুল হক বলেন, দ্বিতীয় বৈঠকে উত্তেজনা তীব্র রূপ নেয়। ওই বৈঠকে মোশতাক বিশেষভাবে নিজ জেলার এমপিদের ডেকেছিলেন।\nআশরাফ স্মৃতি হাতড়িয়ে জুনিয়র হককে সমর্থন করে বলেন, ধূর্ত স্বভাব সত্ত্বেও সমালোচিত মোশতাক সেদিন শীতল মেজাজ ধরে রাখতে ব্যর্থ হওয়ায় রক্তপাতের আশংকায় দ্বিতীয় বৈঠকে যোগ দেয়া আইনপ্রণেতারা কার্যত পালিয়ে যান।\nআনিসুল হক ও আশরাফ উভয়ের মতে, মোশতাক প্রথমে স্থানীয় রাজনীতিতে প্রতিপক্ষ হিসেবে বিবেচিত কুমিল্লার সিনিয়র আইনপ্রণেতা কাজী জহিরুল কাইয়ুমকে একহাত নেন। এরপর তিনি সিরাজুলকে ধরেন।\nকাইয়ুম কাঁধ ঝাঁকিয়ে বলার চেষ্টা করেন, তিনি মোশতাকের বিরুদ্ধে কিছুই বলেননি। এরপর মোশতাক আমার বাবা সম্পর্কে কথা বলতে শুরু করেন এবং বলেন, আমি হয়তো কোনও ভুল করেছি..কিন্তু কেন এই লোক (সিরাজুল) আমার বিরুদ্ধে তীব্র প্রচারণা চালাচ্ছে। একজন আইনজীবী হিসেবে তার মূল্য কত! এই কথা উল্লেখ করেন আনিসুল হক।\nতিনি বলেন, সিরাজুল হক আমাকে জানিয়েছেন, প্রথমে তিনি চুপচাপ থাকতে চেয়েছিলেন। কিন্তু মোশতাক ধীরে ধীরে দুজন আইনপ্রণেতাকে তীব্র অবমাননা করতে থাকেন। তাদের মধ্যে একজন ছিলেন নারী। যিনি আমার পিতাকে সমর্থনের চেষ্টা করছিলেন।\nহক বলেন, কুমিল্লার বাঞ্ছারামপুর আসনের আইনপ্রণেতা ড. আবদুল হক প্রথমে ভদ্রভাবে সিরাজুলের পক্ষে বলার চেষ্টা করেন। কিন্তু তিনি মোশতাকের তীব্র তীরস্কারের মুখে পড়েন। এরপর প্রফেসর মমতাজ বেগম যিনি সংরক্ষিত নারী আসন থেকে এমপি হয়েছিলেন, তিনি আমার বাবার পাশে দাঁড়ানোর উদ্যোগ নিলে মোশতাক তাকে বিশ্রি ভাষায় গালিগালাজ করে থামিয়ে দেন। মমতাজ সিরাজুল হককে চাচা বলে সম্বোধন করতেন। দেশে করোনার প্রাদুর্ভাব দেখা দেয়ার পর ৩ মাস আগে তিনি মারা যান।\nআইনমন্ত্রী বলেন, তাদেরকে অবমাননা করতে দেখে আমার বাবা উঠে দাঁড়ান এবং বলেন, যথেষ্ট হয়েছে। আপনি (মোশতাক) সুবিধাজনক অবস্থানে থেকে কথা বলছেন। আপনি বঙ্গভবন থেকে বেরিয়ে রাস্তায় আসুন। আমি আপনার গালে চড় মারব।\nতিনি বলেন, আমার পিতা ও ঘটনাস্থলে থাকা অন্যান্যদের কাছ থেকে জেনেছি, সিরাজুলের মন্তব্যের পরই হৈ হট্টগোল বেঁধে যায় এবং কার্যত প্রত্যেকে পালিয়ে যাওয়ায় বৈঠকও শেষ হয়ে যায়।\nআশরাফ বলেন, তিনিও সিরাজুল হকের সাথে বৈঠকে যোগ দিয়েছিলেন এবং স্মরণ করেন সিনিয়র ওই আইনপ্রণেতা তাকে সাথে নিয়ে ব্যক্তিগত ভক্সওয়াগন গাড়ি নিজে চালিয়ে বঙ্গভবনে গিয়েছিলেন।\nবর্তমান আইনপ্রণেতা এবং সংসদের সাবেক ডেপুটি স্পিকার আশরাফ বলেন, ওই দিনের বৈঠকের স্থান ছিল বঙ্গভবনের দরবার হল। কিন্তু অস্ত্রে সজ্জিত সামরিক লোকজন চারপাশ ঘিরে থাকায় দরবার হলকে মনে হচ্ছিল অবরুদ্ধ কোনও কম্পার্টমেন্ট।\nতিনি বলেন, পরিস্থিতি নিয়ন্ত্রণের বাইরে চলে যাচ্ছিল বিধায় তিনি ভয় পাচিছলেন খুনীরা হয়তো গোলাগুলি শুরু করবে। আমি সিরাজুল হকের বাহু আঁকড়ে ধরে বৈঠক থেকে বেরিয়ে আসি। কারণ তখন সকলেই পালাচ্ছিল।\nআনিসুল হক বলেন, ওই রাতে বাড়ি ফিরে তার বাবা তাকে বলেছিলেন, বঙ্গভবনে আমি যা বলেছি, ঠিকই বলেছি। আমি পরিণামের পরোয়া করি না।


রাষ্ট্রের-সরকারের-রাজনীতিবিদদের ধর্ম আর আপামরের ধর্ম | blog.bdnews24.com - pioneer blog for citizen journalism in bangladesh\nরাষ্ট্রের-সরকারের-রাজনীতিবিদদের ধর্ম আর আপামরের ধর্ম\nরবিবার ১২আগস্ট২০১২, পূর্বাহ্ন ০২:০৩\nহিন্দু (সম্ভবত) সহকর্মী তারুনাকে অফিস ম্যাসেঞ্জারে জানালাম, মেইল-ম্যাসেঞ্জার রিমোটলি এক্সেস করছি। আজ অফিস নেই। হলিডে। তারুনা জিগেষ করল, আজ কিসের হলিডে তোমাদের? কোন ফেস্টিভ্যাল? আমিও পাল্টা অবাক হয়ে বললাম, আজ না কৃষ্ণের জন্মদিন? আমাদের এখানে বলে জন্মাষ্টমী… তোমরা কী বল এই দিনটাকে? সহকর্মী এবার একটু অবাক আর আন্তরিক ভাবেই বলল, তোমাদের ওখানেও এটা পালন হয়, জানা ছিল না! তারুনার এই জবাবটা ইতিবাচক। আমি নিজের মধ্যে একটা অসাম্প্রদায়িক তৃপ্তি অনুভব করি! আমার ভাল লাগে নিজেকে এমন একটি রাষ্ট্রের নাগরিক হিসেবে নিজকে ভেবে!\nএতদিন কোরআন গ্রন্থের অনুবাদ/তেলাওয়াত নিয়ে অনেক ইংরেজি সফটওয়্যার/সাইট এর কথা শুনেছি। বাংলাও ছিল মনে হয়। এবার একেবারে আনুষ্ঠানিকভাবে বড়সর মিডিয়া কর্পোরেট হাউজের প্রচার সহযোগিতায় কোরআন তেলাওয়াত/তরজমা বিষয়ক সাইটের উদ্বোধন হল [লিংক] ধর্ম মন্ত্রাণালয় থেকে। চ্যানেলের রাতের খবরে দেখছিলাম। মাননীয় প্রধানমন্ত্রী উদ্বোধনী বক্তৃতায় তার ব্যক্তিগত ধর্মীয় অনুভূতি ব্যক্ত করেন। আশা প্রকাশ করেন, এই সাইটের মাধ্যমে আরো বেশি মানুষ এই ধর্মে আকৃষ্ট হবে। মাননীয় প্রধানমন্ত্রী এও জানান, এই ধর্মেই জীবনাদর্শ সম্পূর্ণরূপে বর্ণিত আছে। যতদূর মনে হল, ”আর কোন ধর্মে নেই” – এমন একটি কথা বলতে গিয়েও মাননীয় প্রধানমন্ত্রী শেষ পর্যন্ত বলেন, ”অন্য কোন ধর্মে আছে কিনা আমার জানা নেই”। আমরা কি তাহলে মুসলিম জনগোষ্ঠীতে উম্মত “সংখ্যা বাড়ানোর” লক্ষ্যে কাজ করছি, তাও আবার রাষ্ট্রিয়-সরকারি পৃষ্ঠপোষকতায়? তাহলে কি বন্ধু-পরিচিতের তালিকায় যত হিন্দু-বৌদ্ধ-খ্রিষ্টান রয়েছে তাদের সরাসরি অথবা কৌশলে আমার ধর্মে আকৃষ্ট করাই আমার ব্রত হবে এই রাষ্ট্রের নাগরিক হিসেবে?\n[এ উদ্বোধনী অনুষ্ঠানের পত্রিকার প্রতিবেদন লিংক]\nব্যরিস্টার নাজমূল হুদা নতুন দল গঠন নিয়ে এটিএন নিউজ চ্যানেলের এক সাক্ষাৎকারে নিজের মুসলমান হওয়াকে যথেষ্ট গুরুত্ব সহকারে বয়ান করছিলেন। ১৯৪৭ এর ধর্ম ভিত্তিক দেশ বিভাগের কথা জানালেন, যেটা ১৯৭১ এ এসে আর বলবৎ থাকেনি সেটাও বললেও। তারপর জানালেন, বাঙালিত্ব ও মুসলিমত্বকে সাম্যে আনতে হবে। অধিক মুসলিম হতে গিয়ে তিনি বাঙালিত্ব হারাতে চান না। অধিক বাঙালি হতে গিয়ে অমুসলিম হতে চান না! ব্যরিস্টার নাজমুল হুদার বক্তব্যের প্রথম অংশে ধর্মমতের প্রতি স্বাধীনতা রক্ষিত হয়েছে বলে মনে হলেও দ্বিতীয় পর্যায়ে এসে ভিন্ন ধর্মাবলম্বীদের নিয়ে তার ‘অমুসলিম’ উচ্চারণ স্পষ্টত উন্নাসিকতার পর্যায়ে পরে।\nরাষ্ট্র কিংবা সরকার ও রাজনীতিবিদদের ধর্ম সংক্রান্ত অনুভূতি প্রকাশের সময় লক্ষ্য রাখা উচিৎ সংখ্যা গরিষ্ঠ মুসলিমের দেশে অন্যান্য ধর্মাবলম্বীরাও বাস করে। এই জনগোষ্ঠী হোক না সংখ্যা গরিষ্ঠ ধর্মের তুলনায় অপ্রতুল, তবু তাদেরও দেশের কাজে বহুমাত্রিক ভূমিকা আছে। ভূমিকা ছিল। ভূমিকা ছিল আত্মত্যাগেও। রাষ্ট্রের ভুলে গেলে চলবে না ধর্মের কারণে পাক বাহিনীর হাতে কত রকমের নির্মমতার স্বীকার হতে হয়েছিল এইসব ’অমুসলিমদের’। রাজনীতিবিদেরা কী করে ভুলে যান, তাদের ভোটার তালিকায় তথাকথিত ’অমুসলিম’ রাও আছে। এদের কাছেও ভোটভিক্ষা চাইতে হয়। রাষ্ট্রের ভুলে গেলে চলবে না আমাদের জাতীয় সংগীত রচয়িতা একজন ’অমুসলিম’!\nব্যক্তিগতভাবে রাষ্ট্র পরিচালনাকারীরা যে ধর্মেই বিশ্বাসী আর যে ধর্মেই অবিশ্বাসী হোন না কেন, রাষ্ট্র/সরকার কোন বিশেষ ধর্মের প্রতি কখনই পক্ষপাতিত্ব দেখাতে পারেন না কোন আনুষ্ঠানিক বক্তব্যে। রাষ্ট্র কোন একটি বিশেষ ধর্মের অনুসারী সংখ্যা বাড়াতে কোন ধরনের ঘোষনা ও পৃষ্ঠপোষকতাও করতে পারে না। বরং রাষ্ট্র তার সকল নাগরিককে এই নিশ্চয়তা দেবে তাদের প্রত্যেকের ধর্মের স্বাধীন ও নিরাপদ চর্চার। রাজনৈতিক নেতারা যখন বিশেষ কোন ধর্মকেই প্রাধান্য দেন, তখন ’সংখ্যালঘু’ ধর্মগোষ্ঠির জন্য তা কতটা স্বস্তিদায়ক হতে পারে?\nযেখানে সংখ্যা লঘু শব্দটির ব্যবহার নিয়েও আপত্তি ওঠে, সেখানে কথায় কথায় ”অমুসলিম” শব্দটির ব্যবহার বিনা বাক্যব্যয়ে বর্জিত হওয়া উচিৎ। এভাবে কারো ধর্মমতের উপর পরোক্ষভাবে চাপ সৃষ্টি করা হয়, প্রভাব বিস্তার করা হয়। কাউকে ’অমুসলিম’ সম্বোধন করা তো সেই ব্যক্তির ধর্মীয় অনুভূতিকে আঘাত করার সামিল। অন্যথা “অ-হিন্দু”, ”অ-খ্রিষ্টান”, ”অ-বৌদ্ধ” শব্দের প্রচলন হওয়া উচিৎ। তাদেরও অধিকার রয়েছে মুসলিমদের এভাবে সম্বোধনের।\nপ্রয়োজনে আমাদের ধর্ম মন্ত্রনালয়ের উচিৎ এমন একটি ধর্মীয় সাইট করা, যেখানে একই সাথে কোরআন-বাইবেল-ত্রিপিটক-গীতা ধর্মগ্রন্থগুলো থাকবে। বিটিভি যুগে বিকেলে অধিবেশন শুরুতে কোনদিন গীতা পাঠ ছিল, কোনদিন ত্রিপিটক, কোনদিন ছিল বাইবেল বাণী। কোরআন-নামায শিক্ষাও ছিল প্রতিদিন ও সাপ্তাহিকভাবে। মূল যে ধর্মীয় শিক্ষা ছিল তা হল, সকল ধর্মের একটি সাম্য উপস্থাপনের চেষ্টা, নিয়মিতভাবে। এখন বহু চ্যানেল হয়েছে, কিন্তু বিটিভির সেই চর্চায় যে অসাম্প্রদায়িক, ধর্মীয় সাম্যের শিক্ষা ছিল, তা আজকের চ্যানেলগুলোতে দৃশ্যত অদৃশ্য!\nআমাদের রাষ্ট্রযন্ত্র ১০০% মুসলিম অধ্যুষিত রাষ্ট্রসীমা গড়ার অঙ্গীকারাবদ্ধ নয়। এই রাষ্ট্রে আযানের ধ্বনি শোনা যাবে, মন্দিরে ঘণ্টাও শোনা যাবে, গির্জায় প্রার্থনাও হবে। এর ব্যতয় যেন না হয় – কথায় আর কাজে। আপামর নাগরিকের ধর্মীয় মতকে দায়িত্বের সাথে রক্ষা করতে হবে রাষ্ট্র-সরকার আর রাজনীতিবিদদেরই।\nরবিবার ১২আগস্ট২০১২, পূর্বাহ্ন ০২:২৮\nবিটিভি এর এই কার্জকম টা ভাল ছিল।\nমঙ্গলবার ১৪আগস্ট২০১২, পূর্বাহ্ন ০১:২৮\nআপনার সাথে একমত পোষণ করলাম। বিটিভি নিজের অজান্তে নিত্য একটি অসাম্প্রদায়িক শিক্ষা দিয়ে গেছে। এখনকার আধুনিক, রঙচঙে চ্যানেলগুলো কেবল মাত্র বিশেষ বিশেষ ধর্মীয় উৎসবের দিনে সেই সকল ধর্মের জন্য অনুষ্ঠানাদি বরাদ্দ রাখে।\nরবিবার ১২আগস্ট২০১২, পূর্বাহ্ন ০৮:০৯\nরবিবার ১২আগস্ট২০১২, অপরাহ্ন ০৯:৪২\nসম্ভব হলে, একটু কষ্ট করে বাংলায় মন্তব্য দেয়া যাবে কি? আপনার অবশ্য বেশ কিছু পোস্ট আমি পড়েছি – রাষ্ট্রের ধর্ম প্রসঙ্গে…\nবুধবার ১৫আগস্ট২০১২, অপরাহ্ন ০৪:১৯\nআপনার পোস্ট থেকে উদ্ধৃত করছি –\nসংশোধনীতে বিসমিল্লাহ ও রাষ্ট্র ধর্ম ইসলাম রেখে বিএনপি, জামাত, জাতীয় পার্টি সহ ধর্মীয় দলগুলোকে খুশী করার চেষ্টা সফল হয় নাই; উপরন্তু বামপন্থী দল, মুক্তিযোদ্ধা, প্রগতিশীল জনগোষ্ঠীকে নারাজ করেছে।\nধর্ম নিরপেক্ষতা মুক্তিযুদ্ধের পক্ষকে খুশী করতে পারলেও ধর্ম ব্যবহারকারীদের অখুশী করেছে। বাঙ্গালী জাতীয়তা নৃতাত্ত্বিক ক্ষুদ্র জাতিগোষ্ঠীকে নারাজ করেছে।\nসূত্র: ব্যক্তি, সমাজ ও রাষ্ট্র- ৬ষ্ট পর্ব\nপ্রিয় আপু @ আইরিন সুলতানা\n-ফেসবুকের পথ বন্ধ হয়েছে কিছুদিন হলো।ওই একটা কারনেই।”অমুসলিম”!!!! 😯\n-বন্ধু হারিয়েছি অনেক।ওই একটা কারনেই।”অমুসলিম”!!!! 😯\n-একটা সংগঠন করেছিলাম।গরীবদের সাহায্যের জন্য।শীত বস্ত্র দিয়েছি,বন্যায় সাহায্য করেছি,পথশিশুদের সাহায্য করেছি।এখন চুপ হয়া গাছি।ওই একটা কারনেই।অমুসলিম!!!! 😯\n-আর চাকুরী চান?সেখানেও একি সমস্যা। আরো কতো কি!!!!!!!!\nএটা সব দেশের সংখ্যালঘুদের জন্যই।ভারত,পাকিস্তান কিংবা আমেরিকাতেও।\nসমাধান একটাই আত্মহত্যা অথবা দেশত্যাগ।\nতাই ……নিশ্চুপ থাকাই শ্রেয়।\nবুধবার ১৫আগস্ট২০১২, অপরাহ্ন ০৪:২৩\nআমি নিশ্চয়ই এখনো অনেক ইতিবাচক এই অর্থে যে, আমরা সাধারণেরা যার যার ধর্ম বিশ্বাসকে আঘাত করা থেকে বিরত থাকি। আমি এখনো অনেককেই জানি, যারা বন্ধুত্বে হিন্দু-মসুলমান গোনে না। এখন অনেক মুসলিম হিন্দু পূজো উৎসবে দর্শনার্থী হয়, পূজো মিষ্টি খেতে চাওয়ার বায়না তো আমরা বন্ধুরা ইউনিভার্সিটি থাকতে আমাদের হিন্দু বন্ধুর কাছে হরহামেশাই করতাম। অন্যদিকে নিশ্চয়ই হিন্দুরাও ঈদকে কেবল মুসলিমের করে রাখেনি… এই তো আমাদের সৌহার্দ্যতা..\nরবিবার ১২আগস্ট২০১২, পূর্বাহ্ন ১১:৪৫\nধর্মই সকল অধর্মের মূল – এই নিদারুন সত্যটি আমরা কবে বুঝব। অনেককেই বলতে শুনি , সব ধর্মই মুলত এক , আচরন গত ভাবে ভিন্ন হলেও । শুধু মাত্র এক ঈশ্বরবাদ দিয়ে ধর্মের মুল ব্যাপারটিকে এক করার মত সেকুলার চিন্তা আদতেই অসম্ভব ।খুবই অবাক হয়েছিলাম জেনে যখন শুনেছিলাম একজন মুসলমান চাইলেও অন্য ধর্মের কাউকেই সালাম পর্জন্ত দিতে পারেন না । একজন মুসলিম শত্রুকেও সালাম দেয়া যায় কিন্তু একজন খ্রিস্টান বা হিন্দু বন্ধুকেও সালাম দেয়া সম্ভব নয়। আচরণই আমদের জীবন পদ্ধতি , সংস্কৃতি নির্ধারন করে দেয় , এটা কেন গৌণ হতে যাবে কেন ।\nএই কথাটি আজ ঐতিহাসিক সত্য , উদ্দেশ্য হাসিলের জন্য ধর্মের চেয়ে ভাল জিনিষ আর কি হতে পারে , সেটা রাজনৈতিক , বেবসায়িক , বা সামাজিক জাই হউক না কেন । এটাই বাস্তবতা । শেখ হাসিনা এটাই করেছেন , এবং ওনারা এটাই করবেন । অনেকেই বলবেন , এটাত ধর্মের দায় নয় , কিছু মানুশের জন্য ধর্মকে কলঙ্কিত করা ইত্যাদি ……ইত্যাদি ।আমার কথা যে জিনিশ টাকে এত সহজেই মিস ইন্টার্প্রেট করা যায় , সেটা নিয়ে সমস্যা হওয়াটাই তো সাভাবিক । কোরআন এ তো বিধর্মিদের বিরুদ্ধে বেবস্থা নেওয়ার জন্য অনেক কথা বলা আছে যে গুলো ইসলামের শান্তির নিতির সাথে রীতিমত সাংঘর্শিক । তাহলে প্রশ্নটি দাড়িয়েই যায় , আমরা কি একে রাখব (মানে রাষ্ট্র যন্ত্রে) নাকি বর্জন করব ?\nযদি আমরা রাখি তাহলে এসব সমস্যা হবেই । আপনার কথাগুল যৌক্তিক । কিন্তু সমস্যা এতে রয়েই যাবে ।সেকুলারিজমের মডেল হিসেবে জাপানকে ফলো করা অসম্ভব হলেও ,নিদেন পক্ষে ফ্রান্সের কাছাকাছি তো জাওয়া জেতে পারে। কিন্তু ইন্ডিয়ান টাইপের ধর্মনিরপেক্ষতা দিয়ে যে কিছুই হবে না এটা নিশ্চিত ।\nপ্রধানমন্ত্রীর বক্তব্যকে পত্রিকাগুলো যে ভাবে কোট করেছে , সেটা উদ্বেগ জাগায় বটে। আপনার লিখায় সেটাই দৃশ্যমান ।\nশুক্রবার ১৭আগস্ট২০১২, অপরাহ্ন ১২:৩১\nদ্বিজাতি তত্ত্ব, ধর্ম ভিত্তিক রাষ্ট্র – এই সিদ্ধান্ত কিন্তু আমাদের জন্য সুফল বয়ে আনেনি। আর তার কারণেই ”৭১“ হয়েছিল।\nএরশাদ সংখ্যাগরিষ্ঠের ধর্মকে তুষ্ট করতে শুক্রবার জুম্মাবার হিসেবে সেদিন সাপ্তাহিক ছুটি করলেন – এরপর আমরা এতটাই জুম্মাবারের প্রস্তুতিতে মশগুল হলাম যে এই অভ্যেস থেকে ছুটিয়ে রবিবার সাপ্তাহিক ছুটি করা আমাদের জন্য দুস্কর হয়ে গেল। তবে লক্ষ্যনীয়, মুসলিম দেশ পাকিস্তানে কিন্তু রবিবার সাপ্তাহিক ছুটি!\n”বিধর্মী” – আরেকটি আপত্তিকর শব্দচয়ন। এই শব্দটি আলেমদের মুখে একসময় কথায় কথায় উচ্চারিত হত। তবে আনুষ্ঠানিক (গণমাধ্যমগুলোতে) পর্যায়ে হয় না। কিন্তু বিধর্মী কথাটা যে অবমাননাকর এটা বুঝে হোক আর না বুঝে হোক, আমি আমার আশেপাশের অনেককেই ব্যবহার করতে শুনেছি। …. ৮৫% সংখ্যাগরিষ্ঠ ধর্মমতের দেশে না চাইতেও একটা হেজিমনি থাকবে, এটা বোধহয় একভাবে অবধারিত!\nরবিবার ১২আগস্ট২০১২, অপরাহ্ন ০২:৫৩\nপ্রধানমন্ত্রী হয়তো সাম্রাজ্যবাদী ও ঔপনিবেসিক শক্তিগুলোর নীতি অনুসরণ করছেন। দীর্ঘদিন শাসন ক্ষমতায় থাকার আকাঙ্ক্ষায় তিনি সংখ্যাগরিষ্ঠকে তুষ্ট করার নীতি গ্রহণ করেছেন। তিনি ব্যক্তিগতভাবে ধর্ম চর্চা করেন জানি, তবে এই কাজটি ধর্মীয় নয়, রাজনৈতিক। এমন রাজনীতির কারণেই রাষ্ট্রেরও ধর্ম গজিয়েছে।\nশুক্রবার ১৭আগস্ট২০১২, অপরাহ্ন ১২:৩৮\nমাননীয় প্রধানমন্ত্রী শেখ হাসিনার ব্যক্তিগত ধর্মচর্চার প্রতি আমি শ্রদ্ধাশীল। যদিও এই নিয়ে বিরোধী দলের অনেক রাজনীতি আছে। আওয়ামী লীগ ৭১ পরবর্তী থেকে যত ধরনের অভিযোগ আর আওয়ামী লীগ বিরোধী প্রচারণার সম্মুখীন হয়েছে, তার মধ্যে বিএনপি’র “উলু ধ্বনি” প্রচারণা উল্লেখযোগ্য। খালেদা জিয়াকে সব সময় সজোরে আছড়ে ”এনশাআল্লাহ” বলতে হয়, ”বিসমিল্লাহির রাহমানুর রাহিম” বলে সংখ্যাগরিষ্ঠ ধর্মমতের ভোট নিশ্চিত করতে হয়। আওয়ামী লীগ স্বীকার না করলেও তারা এই ধর্মকে পুঁজি করে গড়ে ওঠার রাজনীতির চোরাকাদায় ডুবেছে… তাদেরকে সচেতনভাবে প্রমাণ করতে হচ্ছে আওয়ামী লীগ হলে উলুধ্বনি হবে না… !\nরবিবার ১২আগস্ট২০১২, অপরাহ্ন ০৮:৪৫\nএই গুলো অনুর্বর মস্তিষ্কের বাক্যালাপ ছাড়া আর কিছুই না……..!\nমঙ্গলবার ১৪আগস্ট২০১২, পূর্বাহ্ন ০১:২৪\nএকটু বিস্তারিত ভাবে আপনার অভিমত ব্যক্ত করলে আমার পক্ষে আপনার বক্তব্যটি বুঝতে সুবিধা হত …\nসোমবার ১৩আগস্ট২০১২, পূর্বাহ্ন ০২:৫৯\nমঙ্গলবার ১৪আগস্ট২০১২, পূর্বাহ্ন ০১:২৩\nআপনার প্রতিক্রিয়াটি বাংলায় লেখার অনুরোধ জানাচ্ছি… তাহলে একমত বা দ্বিমত পোষণের সুযোগ পেতাম।\nবুধবার ১৫আগস্ট২০১২, পূর্বাহ্ন ০২:৩৬\nধর্ম রবারের মত টেনে লম্বা করা যায় , রাজা আর প্রজা নিজ নিজ সুবিধামত এটা ব্যবহার করে 1\nমৌলবী আর পুরোহিত কী জানে -ধর্ম মানুষের জন্য !\nরাষ্ট্রধর্ম ? ধর্ম জনগণের,রাষ্ট্রের নয় 1 আল্লাহপাক বলেছেন ,কোনো ধর্মকে হিংসা কোরো না1\nমানুষ কী বেশি বুঝে ? নাজমুল হুদা মৌলভী হলেন কবে ?\nআসলে সবই চালাকি 1 দেশের মানুষকে ওরা বোকা ভাবে 1\nওরা নিজেরাই বোকা1\nবুধবার ১৫আগস্ট২০১২, অপরাহ্ন ০৪:২৬\nআমরা ভুলে যাই, ধর্ম মানুষের জন্য সৃষ্ট …. আমরা মনে করি, আমরা ধর্মের জন্য তৈরী, ফলে আমরা ভীষণ অন্ধ হয়ে যাই … তবে রাষ্ট্র এবং রাজনীতিবিদদের এই অন্ধতার উর্ধ্বে থাকা বাঞ্ছনীয়, আপামর জনতা অর্থ হল সকল ধর্মমতের মানুষের সহাবস্থান… রাষ্ট্রকে, রাজনীতিবিদদের এদের সকলের অধিকার নিশ্চিত করতে হয়, করতে হবে …\nবুধবার ১৫আগস্ট২০১২, পূর্বাহ্ন ০৩:০৬\nগাহি মানুসের গান ! গাহি বিজয়ের গান ।\nআর কোনো কিছু বলবনা….\nবুধবার ১৫আগস্ট২০১২, অপরাহ্ন ০৫:১৯\nআইরিন, সম্পূর্ণ সহমত। বিশেষতঃ তোমার শেষের লাইনগুলি এক কথায় দারুণ কাঙ্ক্ষিত …। এই বাংলার ঐতিহ্য কিন্তু মুসলিম বহুল জনপদ সত্বেও সব ধর্মের লোকজন অপর ধর্মে সহিষ্ণু। এবঙ পারস্পরিক সৌহার্দ বজায় রাখা অপরিহার্য ভাবে …। যদিও দলীয় স্বার্থেই তার অনেক সহিংস রূপ আমরা দেখেছি, নিশ্চয় সেটি অনাকাঙ্ক্ষিত … তবুও অনাকাঙ্ক্ষিত বিষয়ের প্রাধান্য … সত্যি অসহ্য। অথচ এ দেশ বড়ো অসাম্প্রদায়িক চেতনায় সমৃদ্ধ ছিলো।\nরবিবার ১৯আগস্ট২০১২, অপরাহ্ন ১২:৫৯\nঅমুসলিম ও বিধর্মী – ধর্মীয় আলোচনা, ওয়াজ মাহফিল থেকে এইসব শব্দগুলোর প্রচার-প্রসার হয়েছে বেশ। আর সাধারণ মুসলিমদের মধ্যেও এটা গেঁথে গেছে। আমরা অনেকেই এই শব্দ দুটো ব্যবহারে অবমাননাকর কিছু বুঝে ওঠার ক্ষমতা রাখি না আর!\nজিয়াউর রহমান ধর্ম ভিত্তিক রাজনীতির পথকে প্রশস্ত করে গিয়েছিলেন, তার উদ্দেশ্য প্রণোদিত বহুদলীয় রাজনীতির মাধ্যমে। এই চক্র এখন অব্দি আমাদের মধ্যে চক্র বৃদ্ধি হারে বেড়ে উঠছে! কিন্তু নিশ্চিত ভাবেই, বাংলার বৌদ্ধ, বাংলার খ্রিস্টান, বাংলার মুসলমান – আমরা সবাই বাঙালি।\nআমাদের শহীদদের তালিকায় অসংখ্য বৌদ্ধ-খ্রিস্টান-হিন্দু নাম আছে। আমাদের দেশের স্বাধীনতায়, কিংবা এখন অব্দি উন্নয়নে অনেক প্রচার বিমুখ,আক্ষরিক অর্থেই নি:স্বার্থ দেশি-বিদেশি অমুসলিমের ভূমিকা আছে। রাজনীতিবিদদের এমনকি রাজনীতির স্বার্থে হলেও ধর্মমতের প্রতি উদার বক্তব্য প্রদানে সচেতন থাকা জরুরী।\nশনিবার ০১সেপ্টেম্বর২০১২, পূর্বাহ্ন ০৩:৪৪\nকানারাজা তুমি কোথায়? সত্য বলতে গিয়ে তুমি কি বিপদে আছো?হা হা হা\nশনিবার ০১সেপ্টেম্বর২০১২, পূর্বাহ্ন ১০:৩৯\n৥ মন্তব্যকারী nilshamudro,\nআপনার মন্তব্যের প্রেক্ষিতে ব্লগ টিম কিছু পর্যবেক্ষণ প্রকাশ করা জরুরী মনে করছে। আপনি মূলত একজন নিবন্ধিত ব্লগার। নিবন্ধিত ব্লগারের অতিথি মন্তব্য প্রদানের বিষয়টি গ্রহণযোগ্য নয়। এছাড়া ব্লগ টিম আপনার নিবন্ধিত ব্লগ প্রোফাইল থেকে জানতে পেরেছে আপনি নিজেই প্রকৃতপক্ষে ’কানারাজা’ ব্লগ নিক -এ নিবন্ধিত।\nআপনার এ ধরণের আচরণ আপত্তিকর ও ব্লগের পরিবেশের জন্য উস্কানিমূলক। ব্লগ টিম আপনাকে সতর্ক করছে এবং আপনার কানারাজা ব্লগ এ্যাকাউন্ট আগামি এক মাসের জন্য স্থগিত করছে।\nবৃহস্পতিবার ১৪ফেব্রুয়ারী২০১৩, পূর্বাহ্ন ০১:১১\nপ্রিয় ব্লগ টীম , আমার অ্যাকাউন্ট স্থগিতাদেশ এক মাস পার হল 1 আবার অ্যাকাউন্ট চালু করার জন্য বিনীত অনুরোধ করছি 1


২০২৪-এ আসবে শাওমির গাড়ি? - টেক শহর\nটেকশহর ডেস্ক: চলতি বছরের মার্চ মাসে বৈদ্যুতিক গাড়ি প্রকল্পকে ‘সাবসিডিয়ারি’ ঘোষণা করে শাওমি। সম্প্রতি বিনিয়োগকারীদের এক বৈঠকে শাওমির প্রধান নির্বাহী কর্মকর্তা লেই জুন নিশ্চিত করেছেন যে, কোম্পানিটির বৈদ্যুতিক গাড়ির উৎপাদন ট্র্যাকে রয়েছে। লেই জুন আশা করছেন, ২০২৪ সালের প্রথমার্ধেই গাড়িটির ব্যাপক উৎপাদন শুরু করতে পারবে।\nএদিকে গত আগস্টে কোম্পাটি তাদের ইলেকট্রিক ভেহিক্যাল আর্মের নিবন্ধন সম্পন্ন করেছে । এ প্রকল্পে এক দশকে ১০ বিলিয়ন ডলার বিনিয়োগের পরিকল্পনা করছে শাওমি। এই গাড়িতে ডিপমোশন সুবিধা থাকবে যা সেল্ফ ড্রাইভিং টেকনোলজির উপর কাজ করবে।\nশাওমি এরই মধ্যে তার গাড়ি প্রকল্পে কর্মচারী নিয়োগ দেওয়া শুরু করেছে। তবে শাওমি গাড়ির জন্য নতুন কোনো ফ্যাক্টরি স্থাপন করবে, নাকি তৃতীয় পক্ষের মাধ্যমে উৎপাদনে যাবে – তা এখনও স্পষ্ট নয়।\nসূত্র: ইন্টারনেট/জেএ/অক্টোবর ২০/২০২১/১২১০\nচলতি মাসেই আসছে রেডমি নোট ৮\nরেডমি নোট ৭ সিরিজের ১ কোটি ইউনিট বিক্রি\nপ্রায় ১ বিলিয়ন ডলার বোনাস পেলেন লেই জুন\nভবিষ্যতে শাওমি ফোনের দাম বাড়বে\nশাওমি সিইওর বোনাস ১৫০ কোটি ডলার!\nশাওমির ক্ষতি ১০৯ কোটি ডলার\nপাঁচ শতাংশের বেশি লাভ করবে না শাওমি?


পুকুরে ভাসছে বাবা-মা ও মেয়ের ক্ষতবিক্ষত লাশ - দেশের খবর\nHome খুলনা বিভাগ খুলনা\nin খুলনা, দেশজুড়ে, ব্রেকিং নিউজ, লিড নিউজ\nদেশের খবর,খুলনা।। খুলনার কয়রা উপজেলার বাগালী ইউনিয়ন পরিষদের কাছের একটি পুকুর থেকে উদ্ধার করা হয়েছে বাবা-মা ও মেয়ের লাশ।\nআজ মঙ্গলবার (২৬ অক্টোবর) সকাল সাড়ে ৮টার দিকে স্থানীয় মাজেদের বাড়ির পাশের পুকুরে ভাসমান অবস্থায় ক্ষতবিক্ষত অবস্থায় তাদের লাশগুলো উদ্ধার করে পুলিশ।\nনিহতরা হলেন, কয়রা উপজেলার বামিয়া গ্রামের হাবিবুল্লাহ (৩৬), তার স্ত্রী বিউটি (৩৪) ও তাদের মেয়ে স্থানীয় জায়গীরমহল উচ্চ বিদ্যালয়ের সপ্তম শ্রেণির ছাত্রী টুনি (১২)।\nস্থানীয় গ্রাম্য (দফাদার) পুলিশ আব্দুল গফুর জানান, পুকুরের পানিতে তিনজনের লাশ ভেসে থাকার সংবাদ পেয়ে ঘটনাস্থলে যাই। সেখানে তিনজনের লাশ দেখতে পেয়ে প্রথমে ঘটনাটি বাগালি ইউনিয়নের চেয়ারম্যান আতিয়ার রহমান ও কয়রা থানা পুলিশকে জানাই।\nনিহতের মধ্যে হাবিবুল্লাহর সমস্ত শরীরে ধারালো অস্ত্রের একাধিক আঘাতের চিহ্ন রয়েছে। অস্ত্রের আঘাতে মাথা প্রায় বিচ্ছিন্ন হয়ে গেছে। তার হাত-পা বাধা ছিল। এছাড়া তার মেয়ে টুনির কপালেও ধারালো অস্ত্রের আঘাতের চিহ্ন রয়েছে। নিহত হাবিবুল্লাহ কৃষিকাজ ও রাজমিস্ত্রির জোগালের কাজ করতেন।\nকয়রা থানার পরিদর্শক (তদন্ত) মো. শাহাদাৎ হোসেন বিষয়টি নিশ্চিত করে বলেন, স্থানীয়দের মাধ্যমে খবর পেয়ে ঘটনাস্থলে গিয়ে মরদেহ উদ্ধার করেছি। প্রয়োজনীয় আলামত সংগ্রহ করা হয়েছে।\nতিনি বলেন, তিন জনকে হত্যার পর লাশ পুকুরে ফেলে দিয়েছে দুবৃত্তরা। নিহতদের শরীরের বিভিন্ন স্থানে ধারালো অস্ত্রের আঘাত রয়েছে। তবে কী কারণে কারা খুন হয়েছে, সে বিষয়ে এখনো কোনো তথ্য পাওয়া যায়নি।\nহাবিবুর রহমানের প্রতিবেশী মো. আহসান হাবিব জানান, দিনমজুর হাবিবুর রহমান সোমবার রাতে পরিবারের সদস্যদের নিয়ে ঘুমিয়ে পড়েন। কিন্তু রাতের কোনো এক সময় হয়তো অস্ত্রধারীরা তাদের হত্যা করে লাশ পুকুরে ফেলে দিয়েছে।\nবিষয় ক্ষতবিক্ষতপুকুরেবাবা-মা ও মেয়েরলাশ\nবহদ্দারহাট ফ্লাইওভার : পিলারে বড় ফাটল-দুর্ঘটনার আশংকায় যানচলাচল বন্ধ